text:
उज्ज्वल कुमार
-आखिर कहिया बंद होयत डॉल्फीन क हत्या
– राष्ट्रीय जल पशु घोषित हेबाक बावजूद जारी अछि डॉल्फिन क शिकार
– कृष्णा घाट पर चार माह स जारी छल डॉल्फिन क शिकार
– नायलॉन क जाल मे आसानी स फंसि जाइत अछि डॉल्फिन
– जाल मे फंसा कए फेर ओकर गर्दन पर होइत अछि प्रहार
– सात दिन मे मारल गेल पांचटा
पटना। आखिर कहिया रुकत इ हत्याक प्रवृति। राष्टï्रीय जल जीव घोषित भेलाक बावजूद पिछला एक सप्ताह मे पांचटा डॉल्फीन क शिकार भ चुकल अछि। वाइल्ड लाइफ प्रोटेक्शन एक्ट 1972 क तहत एकरा वन्य संरक्षित प्राणी क रूप मे चिन्हित कैल गेल अछि। एकर हत्या क अपराध मानवीय हत्या क अपराध क बराबर अछि। तहुमे खास कए गंगैटिक डॉल्फीन क संख्या त आब मात्र गिनल- चुनल अछि। स्थानीय लोकक कहब अछि जे केवल कानून बना देबा स एकर रक्षा नहि भ सकैत अछि। सरेआम दिन क 11 बजे दिन मे कृष्णा घाट क लग मे मछुआरा निडर भ कए डॉल्फीन क शिकार करैत अछि। इ त महज संयोग छल जे हल्ला भ गेल आ ओकरा अपन शिकार छोडि़ कए भागै पड़ल। जखनधरि मछुआरा कए एकर जीवित रहबाक अंदाजा नहि भ सकत, तखन धरि ओ निजी लाभ क लेल एहि तरह क प्राणीक हत्या करैत रहताह।
मुदा नहि बचि सकल डॉल्फीन
शनिदिन ग्यारह बजे कार्मिक सचिव गांधी घाट स्थित छोटका वोट स अपन अतिथि कए गंगा दर्शन करा रहल छलाह। एहि दौरान वो गांधी घाट स लकए अन्य कई घाट क सफर करि रहल छलाह। ओ अपन अतिथि कए कहि रहल छलाह जे अगर डॉल्फिन क दर्शन भ जाए त मजा आबि जाइत। एहि पर वोट चालक कहलथि जे एतबा आसानी स डॉल्फिन नजर नहि अबैत अछि। ताबत कृष्णा घाट पर किछु लोक हल्ला करैत देखल गेल वोट कए तेजी स घाट दिस ल जाइल गेल। घाट क समीप पहुंचलाह पर अचानक चारि स पांचटा मछुआरा क हाथ मे डॉल्फिन देखि सब स्तब्ध भ गेल। लोक मछुआरा कए गिरफ्तार करबा लेल पुलिस कए फोन मिला रहल छल। मुदा जखने कार्मिक सचिव क वोट घाट दिस अबैत देखलक मछुआरा भागि गेल। फेर दोसर वोट क मदद स डॉल्फिन कए गांधी घाट आनल गेल। डॉल्फिन कए मछुआरा क चंगुल स छुड़ाकए अननिहार अशोक कुमार सिंह कहला जे जखन हमसब एकरा उठाकए एहि ठाम अनने रही त इ जीवित छल, मुदा किछु काल बाद दम तोडि़ देलक। एकरा हम सब नहि बचा सकलहुं।
गर्दन पर छल लाठी क चोट
डॉल्फिन रिर्सचर डॉ आरके सिंह कहला जे डॉल्फिन मछुआरा क जाल मे फंसि गेल छल। ओ जाल स निकलबाक कई बेर कोशिश केलक जेकर निशान ओकर पूंछ आ मुंह पर देखल गेल। जखन ओ थाकि कए चूर भ गेल त मछुआरा ओकरा निकालबाक कोशिश केलक, जाहि क्रम मे ओकर गर्दन पर लाठी स मारल गेल। चूंकि एहि डॉल्फिन क बैस काफी कम अछि, ताहि लेल इ चोट नहि सहि सकल आ एकर मौत भ गेल
नॉयलॉन क जेल मे फंसि जाइत अछि डॉल्फिन
डॉ सिंहा कहैत छथि जे मछुआरा सब नॉयलॉन क जाल इस्तेमाल करैत अछि। जेकरा बिहार मे करंटी जाल सेहो कहल जाइत अछि। चूंकि गंगा क डॉल्फिन आंनहर होइत अछि, ताहि लेल ओ अपन प्रतिध्वनि क इस्तेमाल करि शिकार करैत अछि। मुदा नॉयलॉन जाल स प्रतिध्वनि नहि आबैत अछि, जाहि कारण स ओ जाल मे आसानी स आबि जाइत अछि। फिलहाल जहि डॉल्फिन क मौत भेल अछि ओ तीन-चार माह क छल आ ओकर लंबाई 1 मीटर 16 सेंटी मीटर छल। एकर जन्म जून क करीब मे भेल होयत।
पर्यटक कए खूब रिझबैत अछि गंगैटिक डॉल्फीन
स्टेट टूरिज्म डिपार्टमेंट क डीजीएम नवीन कुमार क कहला जे गंगैटिक डाल्फीन विदेशी पाहुन कए खूब रिझबैत अछि। ओ भोर स सांझ धरि गंगा मे टकटकी लगाकए एकरा अपन कैमरा मे कैद करबाक प्रयास करैत छथि। पांडव क्रूज क जरिए विदेशी पाहुनक क गंगा प्रवास बढ़ल अछि। नवीन कुमार कहैत छथि जे इस मार्ग पर लोकक दिलचस्पी बढ़ेबा लेल गंगैटिक डॉल्फीन क महत्वपूर्ण भूमिका अछि।
छोड़ल गेल छल डॉल्फीन
पर्यटक कए रिझेबा लेल गंगा मे खास तौर स डॉल्फीन कए छोड़ल गेल छल। एहन मे एकर हत्या कए त कतई बर्दाश्त नहि कैल जा सकैत अछि। प्रशासन स अनुरोध अछि जे एहि तरहक काज मे लिप्त लोकक खिलाफ सख्त कार्रवाई कैल जाए, ताकि एहि तरहक गतिविधि कए रोकल जा सके। इ खुशीक गप जे एहि मूहिम मे आम लोककसहयोग भेटि रहल अछि। आशा अछि इ सुंदर जीव गंगा क गर्भ मे सुरक्षित रहत।
फोटो – रेखा सिन्हाक


c: text/html

text: पटना। एक दिन एहन छल जे लालू प्रसाद क एकटा आवाज पर लाखों कार्यकर्ता जेल मे बंद भ जाइत छल, मुदा आब बिहार बदलि गेल अछि। आब जेल मे बंद होएब खराब गप भ गेल अछि। राष्ट्रीय जनता दल क अध्यक्ष आ पूर्व रेल मंत्री लालू प्रसाद एहि स परेशान छथि। ओ युवा कए बुझेबा मे लागल छथि जे जेल पवित्र स्थान अछि, गांधी स ल कए जेपी तक जेल जा चुकल छथि। ओ कहला जे जेल जेबा स कईटा फायदा अछि, जेल मे सबकिछु मुफ्त मे भेटैत अछि । दवाई, भोजन, कपड़ा स लकए कंबल तक। ओ कहला जे जेल मे सुरक्षा क लेल बॉडीगार्ड रखबाक कोनो चिंता नहि रहत। सुरक्षा क लेल जेल क अधिकारी हर समय मौजूद रहताह। लालूक लाख प्रयासक बावजूद युवा जेल जेबा लेल तैयार नहि अछि। आखिरकार लालू जी कहला अछि जे राजद जेल जनिहार कार्यकर्ता कए चुनाव मे टिकट भेटत। राजद राज्यव्यापी बंद आ जेल भरो अभियान क शुरुआत केलक अछि, मुदा जेल जनिहार युवा नहि भेटि रहल अछि। देखबाक चाहि जे लालूक एहि नव प्रस्ताव स केतबा लोक जेल जेबा लेल तैयार होइत अछि।

robotstxt: allowed

filter: keep


text:
दरभंगा:[अरविंद कुमार झा] मित्रलोकैन अपने सबके जानकारी हैत जे,पिछला किछु दिन सs अश्लील मुक्त मिथिला ऐकटा मुहिम जे अरविंद कुमार झा केँ नेतृत्व में चलाओल गेल छल।जेही मे बहुत रास मैथिलवृंद संग देलैथ।ओर ओहिसँ मुहिम ओर तेज गती सँ अपन काज केनाई चालु केलैथ।जेहिमे कैको अश्लील मैथिली गीत केँ हम सब हटेबा में सफल भेलू।
अखन तक जे गीत हटबैल गेल अछि,जेहि के नाम नीचा देल गेल अछि।
खोलू यौ रजाजी बलाऊज केँ
बटन यी गीत के हटबेलू।
यादव छौरा खचा खच मारतौउ।
ई दुनु गीत हमसब हटबा देलू ।
ओर बहुत रास अश्लील गीत जेँ मैथिली में अछि,उहो के हटेबाक लेल हम सब सतत प्रयास कs रहल छी।ओर बहुत रास स्टुडियो सs सेहो ऐही तरहक अश्लीलता सs भरल गीत हटेबाक लेल,बात कैल गेह हन,ओर अस्वासन भेटल अछि जे आब एही तरहक गीत हम सब नञि रीलीज करब।ओर जे आई ओकरो हम सब हटा दैब।
आगामी हमर सबहक काज आई अछि जेँ गाव गाव जा कँ समाज के जागरूक सs डीजे आरकेस्ट्रा पर रोक लगेनाई।अखन किछ दिनक बाद दुर्गापूजा आइब रहल अछि,ओर ओहिमे बहुत दुर्गापूजा केँ कमीटी सs बात कैल गेल अछि,जे आश्लीलता सs भरल गीत,नाच नञि करेबाक लेल कमीटी अपन पक्ष रखलैथ, जै हम सभ ऐही तरहक कोनो प्रोगाम नञि करब।
हमर सबके बरका उपलब्धी ई रहल जे , दुर्गा पूजा आ काली पूजा के देखैत, अश्लीलता केँ कारोबारी अश्लील गीतक लंबा चौरा कमाई करबाक हेतु जे प्लान केने छल तकरा ध्वस्त केलौउ , अश्लील गीतक रिकॉर्डिंग बंद भेल , अश्लीलता केँ कारोबारी करबाक लेल ई एकटा सदमा जेना लाइग रहल छैन ।
जेहिके परिणाम में हमर सबहक टीमक सदस्य केँ धमकी आ विभिन्न तरहक संताप देबाक कोशिस कैल गेल छल।मूदा हम सब अपन लक्ष्य केँ देखैत आगा बैढ़ रहल छी।
हम अपन टीम के बहुत बहुत धन्यबाद करै छी।बहुत कम समय में अतेक सफलता सs उत्साहित छी।
धन्यवाद
अरविंद कुमार झा
मिथिला दैनिक केँ तरफ सँ ऐही टिम केँ ऐही तरहक निसन ठेग उठेबाक लेल शुभकामना संग बधाई।
#अश्लील गीतक # विरोध #मैथिली समाचार


text:
‘भरी दुपहरी’ ब्लागर ‘शिवम भट्ट’ केर ‘हलो मैं समाजवाद बोल रहा हूँ’ केर मैथिली अनुवाद – स्रोत: नवभारत टाइम्स
बीतल शुक्र दिन यूपीक एकटा पुलिस अफिसर केँ प्रदेश मे समाजवादक ‘पुरोधा’क तरफ सँ कैल गेल कॉल केर एकटा ऑडियो टेप जारी भेल। ओहि मे अफिसर केँ बड़ा ‘प्रेम’ भरल शैली मे बतौर मुख्यमंत्री अपन कार्यकाल मे घटल फिरोजाबाद मे कोनो घटनाक याद करा रहल छलाह जतय कोनो अफिसर केँ बचाकय ओ बड पैघ एहसान केने होइथ। 2 मिनट चलल एहि बातचीत उपरान्त अन्त मे सुधैर जेबाक हिदायत दैत फोन राखि देल गेलैक। एहि सँ पहिनहु अप्रत्यक्षे तौर पर मुदा समाजवाद केर एहि पुरोधाक नाम पर प्रदेश मे रामपुर सँ लैत गोंडा धरि और आजमगढ़ सँ लैत गौतमबुद्ध नगर धरि ‘प्रशासनिक समाजवाद केर परचम’ लहरेबाक कीर्तिमान दर्ज अछि। एहि प्रदर्शन केँ बरकरार राखय मे हुनक पुत्र अखिलेश केर भूमिका सेहो अहम रहल अछि। पहिने तऽ ओ पिताजी केर ‘डांट’ केँ सही बतेलनि आर फेर सोम दिन राति मे आईपीएस अफसर केँ सस्पेंड करैत पुत्रधर्म सेहो बखूबी निभाेलनि।
किछु दिन पहिले यूपीएससी केर रिजल्ट्स आयल, जे कैंडीडेट्स कामयाब भेल ओ बेशक बहुत खुश छल। जतेकोक इंटरव्यू पढ़ल सब केओ एकटा बात जरूर कहलक जे ओ आईएएस, आईपीएस बनिकय देशक सेवा करत, गरीब, बेसहारा केर आवाज बनत, गलत केर खिलाफ आवाज उठायत। लेकिन जाति, धर्म, वोट बैंक केर एजेंडा लैत काज करयवाली देशक सरकार कि ओकरा सब केँ एना काज करय देत? शायद नहि! प्रशासन मे सत्ताक हस्तक्षेप स्वाभाविक छैक, आ किछु हद धरि जरुरियो छैक। लेकिन जखन निजी स्वार्थ केर वजह सँ यैह हद सँ बेसी बढ़ि जाइत छैक तऽ दमघोंटू बनि जाइत छैक। याद करू उत्तर प्रदेश मे अखिलेश सरकार बनलाक बाद कोन तरहे लगभग 1 साल धरि सैकड़ोक संख्या मे ट्रांसफर होइते रहल छल। राति-राति भैर दफ्तर खोलवाकय तबादलाक लिस्ट तैयार करायल जाइत छल कियैक तऽ मानल जाइत अछि जे हर बेर कोनो न कोनो जातीय या वोट बैंक केर कड़ी छूटि जाइत छैक।
देश केर संवैधानिक ढांचा किछु एहेन छैक जतय शासन-प्रशासन केर साथ मे बराबरी सँ चलैत काज करय पड़ैत छैक। लेकिन उत्तर प्रदेश, बिहार, मध्य प्रदेश, दिल्ली जेहेन राजनीतिक महत्व राखयवला राज्य मे निरंतर प्रशासनिक व्यवस्थाक शासन केँ राजनीतिक स्वार्थों केर पैर तर मे रौंदि देल जाइत रहल छैक। जाहि मे यूपीक नाम तऽ अपना आप मे एकटा बेहद अहम स्थान रखैत अछि। जाहि प्रदेश मे समाजवाद केर ‘पुरोधा’ पूरा ताकत सँ परदाक पाछाँ सँ सेक्युलरिज्म केर रक्षा और जातीय समीकरण मेनटेन रखबाक लेल अफसर आदिक इस्तेमाल करैत आयल अछि। किछु तऽ इस्तेमाल भऽ जाइत अछि, जे नहि होइछ ओकर हाल-हश्र आईएएस दुर्गाशक्ति नागपाल, आईपीएस नवनीत राणा, अमिताभ ठाकुर और हिनके सब जेहेन नहि जानि कतेको आरोक होइत अछि। सिर्फ समाजवादिये टा कियैक, प्रदेश मे जाहि कोनो दल केर सरकार रहल सब अपना हिसाबे सँ अफसरक इस्तेमाल केलक अछि। मायावती केर दौर एखनहु धरि ध्यान मे ओहिना बनल अछि।
ई सिर्फ यूपी तक सीमित नहि अछि, एकर कतेको उदाहरण बिहार, मध्य प्रदेश, गुजरात, हरियाणा, दिल्ली जेहेन राज्य सब मे सेहो देखलय लेल भेटैत अछि। सरकार कोनो पार्टीक रहय, नीयत सबहक अफसर केँ दबाकय राखब होइते छैक। तर्क होइत छैक जनप्रतिनिधि हेबाक। ओ सरकार फेर चाहे समाजवादी केर हो, जनता दलीय हो, भाजपाई हो, कांग्रेसी हो या फेर ‘परम आदर्शवादी’ आम आदमी पार्टी केर, सब अफसर केँ बतौर प्यादा इस्तेमाल करबाक नीयत रखिते टा अछि। दिल्ली मे तऽ कथित आदर्शवादी सरकार केर 5 महीनाक कार्यकाल केँ अधिकांश समय अफसरेक लड़ाई मे निकैल गेल। कारण किछुओ रहल हो।
एना मे सवाल यैह उठैत छैक जे जखन अफसर बनिकय यैह हाल-हश्र हेबाक छैक, जखन एनाही जी हुजूरी करबाक छैक, खिदमत मे आज्ञाक इंतजार हेतु सिर निहुराकय रखबाक छैक तखन आईएएस, आईपीएस बनला पर कोन बातक खुशी? मुदा हाँ काज जेहनो परिस्थिति मे करबाक हो, पैसा और रुतबा तऽ भेटिते टा छैक। एकरा अलावे राजनीतिक दल केँ सेहो बखूबी बुझि लेबाक चाही जे ई अंग्रेजी शासन काल केर एजेंडा केँ लागू कराबयवाली तत्कालीन इंडियन सिविल सर्विस नहि बल्कि स्वतंत्र भारत केर ‘भारतीय’ प्रशासनिक सेवा थीक जेकर लोकमानसक प्रति ओतबहि जिम्मेदारी छैक जतेक कि ओहि दल सबहक। अगर अहाँ चुनाव केर खातिर जातीय और कथित सेक्युलर व्यवस्था केँ बनाकय राखय लेल प्रशासनिक व्यवस्था बनाकय रखबाक आजादी अफसर केँ नहि दय सकैत छी तऽ कोनो गड़बड़ी भेला पर ओकरा पर कार्रवाई करबाक अधिकार के दय देलक अहाँ केँ?
ई समझेबाक कार्य अफसरहि केर थीक। ओकर अपन रवैय्या सँ अपन उचित प्रशासनिक अधिकार जँ देश केर संविधान ओकरा देता छैक तऽ सत्ताक हाथ सँ लैत ओहि जनताक लेल काज करय जेकर पैसा सँ ओकरा मोट तनख्वाह, बंगला, गाड़ी भेटैत छैक। यूपी केर आईपीएस अफसर अमिताभ ठाकुर कोन हद धरि सही कय रहला अछि या गलत ई एकटा अलग विषय भऽ सकैत छैक लेकिन जे भी हो तात्कालिक तौर पर तऽ हुनके जनसमर्थन हासिल अछि नहि कि प्रदेश केर चुनल गेल सरकार केर ‘समाजवादी पुरोधा’ केँ।


text:
पटना। राजगीर मे प्रस्तावित पुलिस एकेडमी क भवन निर्माण क लेल पुलिस मुख्यालय कवायद शुरू करि देलक अछि। देश क चारि टा बड़ा फर्म एहि संबंध मे गठित पुलिस मुख्यालय क कोर कमेटी कए अपन-अपन मॉडल देखेलक। डीजीपी आनंद शंकर कहला जे वास्तुविद क कमेटी, जेकरा बोर्ड ऑफ एसेसर्स कहल जाइत अछि, क अनुशंसा क बाद तय कएल गेल जे कोन मॉडल क आधार पर एकेडमी भवन क निर्माण कएल जाए।
पुलिस मुख्यालय क योजना एकेडमी क लेल तत्काल भवन निर्माण क काज शुरू करबाक अछि। सरकार राजगीर मे भूमि अधिग्रहण क प्रक्रिया पूरा करि लेलक अछि। एडीजी स्तर क पुलिस अधिकारी कए एकेडमी क जिम्मा सौंपल गेल अछि। एकरा अतिरिक्त बड़ संख्या मे कनीय पुलिस अधिकारी कए सेहो ओहि ठाम पदस्थापित कएल गेल अछि। पुलिस एकेडमी क संरचना क संबंध मे पुलिस मुख्यालय क एक टा टीम हैदराबाद आ बेंगलुरु क दौरा केने छल। एहन योजना अछि जे इ समय देश मे जे सब स अत्याधुनिक पुलिस एकेडमी अछि ओहि कए तर्ज पर बिहार पुलिस एकेडमी क निर्माण कराउल जाए। स्वीमिंग पुल आ जिम, अत्याधुनिक क्लास रूम, हॉस्टल, परेड ग्राउंड, फायरिंग रेंज आ डाग स्क्वैड क ट्रेनिंग सेंटर एक टा परिसर मे बनाबै क योजना अछि। चंडीगढ़ आ दिल्ली क फर्म पुलिस एकेडमी क अपन योजना कए पुलिस मुख्यालय क समक्ष रखलक अछि।


text:
सीतामढ़ी : बिहारमे अपराधी बेखौफ घुमि रहल अछि। सरकार बेर-बेर दावा करैत छथि मुदा हत्या, लूट आ संगीन अपराध कम होबाक कतहु नामोनिशान नहि देखा रहल अछि। ताजा घटना सीतामढ़ी केर अछि जेतए एकटा व्यवसायी केर गोली मारिकय हत्या कए देल गेलनि अछि। घटना शुक्रदिनक रातिके अछि जखन शहरके नाहर चौक पर अनजान अपराधी धर्मेंद्र कुमार नामक व्यवसायीके गोलीसँ भूनि देलक।
अहि घटनाक पाछाँ जमीनी विवाद होबाक गप सोझा आबि रहल अछि। घटनाक विरोधमे स्थानीय दुकानदार सब शनिदिन रास्ता जामकय प्रदर्शन केलनि। मृतक नानपुर थानाके गौरा गामक निवासी धर्मेन्द्र कुमार पुरान गाड़ीक खरीद-बिक्री केर काज-राज करैत छलाह।
मृतक केर नाहर चौक पर ' साईं ऑटोमोबाइल' नामसँ दोकान सेहो छन्हि। जानकारी भेटल अछि जे शुक्रदिन रातिमे मृतक जखन कारसँ अपन घर वापिस जा रहल छलाह तखनहि अनजान अपराधी गाड़ी रोकबाकय पिस्टलसँ सीना आ पेटमे तीन टा गोली मारि हत्या कए ओहिठामसँ भागि गेल।


text:
सावित्री राय
दरभंगा । आखिरकार नीतीश कुमार क आग्रह केंद्र मानलक आ बिहारक दोसर एम्स दरभंगा मे खोलबा पर केंद्रीय मंत्रिमंडल अपन मुहर लगा देलक अछि। अगिला सप्ताह एकर अधिसूचना जारी क देल जायत। दरभंगा एयरपोर्ट क बाद मिथिला लेल मोदी सरकारक इ दोसर पैघ सनेस अछि। सूत्रक कहब अछि जे प्रधानमंत्री नरेंद्र मोदी दरभंगा एयरपोर्टक उदघाटन आ दरभंगा एम्स क शिलान्यास एक संग करताह। काफी वर्ष स बिहारक दोसर एम्स लेल जगहक चयन नहि भ सकल छल आ नीतीश सरकार दरभंगा मे एम्स बनेबा लेल जिद ठानी देने छल। केंद्रीय स्वास्थ्य व परिवार कल्याण राज्य मंत्री अश्विनी चौबे रविदिन कहने छलाह जे दरभंगा एम्स क सबटा प्रक्रिया पूरा क लेल गेल अछि। ओ कहला जे शनिदिन क राति मे ओ एम्स क फाइल पर साइन के देलथि अछि। सप्ताह भरिक अंदरएकर अधिसूचना जारी क देल जायत।
उत्तर बिहार लेल इ अस्पताल वरदान साबित होएत। ओ कहला जे काफी समय स उत्तर बिहार मे एम्स खोलबा पर विचार कैल जा रहल छल। जमीन क उपलब्धता क कारण मामला अटकल छल। बिहार सरकार दिस स प्रस्तावित जमीन क गुणवत्ता आ रास्ता क सुगमता सहित तीन बिन्दु पर मंत्रालय क तकनीकी कमेटी दरभंगा मेडिकल कॉलेज क जमीन क स्वीकृति पर मुहर लगा देलक अछि। राज्य सरकार नीच जमीन मे मिट्टी भरान आ ओवरब्रिज बनेबा लेल तैयार भ गेल अछि। अन्य औपचारिकता सेहो पूरा क लेल गेल अछि। आब केंद्र सरकार अधिसूचना जारी क देत।
मंत्री श्री चौबे कहला जे पटना क बाद बिहार क इ दोसर एम्स होएत। बेतिया स लकए सहरसा, सुपौल आ पूर्णियां तक क लोग लेल इ वरदान साबित होएत। संगहि पटना पर सेहो भार कम होएत। श्री चौबे मुजफ्फरपुर क एसकेएमसीएच मे नवनिर्मित वायरोलॉजी लैब क उदघाटन क बाद पत्रकार स गप क रहल छलाह। ओ कहला जे पटना एम्स अटल बिहारी वाजपेयी क देन छी आ दरभंगा एम्स प्रधानमंत्री नरेंद्र मोदी क देन होएत।
एम्हर केंद्रीय लोक निर्माण विभाग (सीपीडब्ल्यूडी) क महानिदेशक स्वास्थ्य मंत्रालय स अनुरोध केलथि अछि जे दरभंगा मे एम्स क भवन बनेबा क काज हुनकर एजेंसी कए देल जाये। सीपीडब्ल्यूडी क महानिदेशक प्रभाकर सिंह स्वास्थ्य एवं परिवार कल्याण मंत्रालय सचिव प्रीति सुदान कए पत्र लिखकए कहला अछि जे सीपीडब्ल्यूडी बिना कोनो परेशानी कए परियोजना कए पूरा क सकैत अछि।
केंद्रीय लोक निर्माण विभाग क महानिदेशक कहला जे मंत्रालय दरभंगा मेडिकल कॉलेज परिसर मे एम्स लेल नव भवन बनाउत। सिंह ने कहला जे हमरा लग बिहार मे काज करबाक अनुभव अछि। हम एहि काज कए करबा लेल सक्षम छी।
एम्स लेल डीएमसीएच क 200 एकड़ जमीन उपलब्ध
1878 मे दरभंगा मे तत्कालीन बंगालक दोसर सबस पैघ अस्पताल महाराजा लक्ष्मीश्वर सिंह खोलने छलाह। 200 बेडक ओहि अस्पताल मे नि:शुल्क ईलाजक देश मे पहिल बेर सुविधा देल गेल छल। 1938 मे बिहारक पहिल ऑपरेशन थियेटर एहि अस्पताल मे बनल आ एम्बुलेंस सुविधा सेहो सबसे पहिने दरभंगाक एहि अस्पताल मे देल गेल। 1925 मे दरभंगाक महाराजा रमेश्वर सिंह करीब 280 एकड जमीन पर दरभंगा मेडिकल स्कूल क स्थापना केलथि। 1946 में दरभंगा क तत्कालीन महाराजा कामेश्वर सिंह दरभंगा मेडिकल स्कूल कए दरभंगा मेडिकल कॉलेज एंव अस्पताल में बदलि देलथि। एहि संस्थान लग एखन कुल 227 एकड़ जमीन अछि। दरभंगा मेडिकल कॉलेज एंव अस्पताल कए 27 एकड़ जमीन क आवश्यकता छै, जे एकरा लग रहत, शेष 200 एकड़ जमीन एम्स लेल उपलब्ध कैल गेल अछि। केंद्र सरकार क नियम क अनुसार एम्स लेल न्यूनतम 150 एकड़ जमीन चाही, जखन कि दरभंगा मे एम्स लेल 200 एकड जमीन देल जा रहल अछि।
दरभंगा एम्स लेल सामूहिक प्रयास भेल। जलसंसाधन मंत्री संजय झा, दरभंगाक नगर विधायक संजय सरावगी लगातार एहि मसला कए उठबैत रहलाह। सांसद बनलाक बाद गोपाल जी ठाकुर सेहो एहि मसला कए गंभीरता स लेलथि। जालेक विधायक समेत कईटा अन्य विधायक सेहो एकरा लेल प्रयास केलथि। मुदा सबस महत्वपूर्ण रहल मुख्यमंत्री नीतीश कुमारक जिद, जाहि कारण स केंद्र सरकार दरभंगा मे एम्स खोलबा लेल तैयार भेल।


text: भागलपुर। अगर सब किछु ठीक-ठाक रहल त भागलपुर-बांका रेलखंड पर ट्रेन क फेरा बढि़ सकैत अछि। धौनी आ टेकानी स्टेशन पर क्रासिंग बनिकए तैयार भ चुकल अछि। आब मात्र नन इंटर लाकिंग क काज बचल अछि। एकरा लेल मेगा ब्लाक लेबाक तैयारी शुरू करि देल गेल अछि। संगहि बाराहाट आ बांका स्टेशन पर एकटा आओर अतिरिक्त लाइन क निर्माण काज लगभग पूरा करि लेल गेल अछि। ज्ञात हुए जे भागलपुर स बाराहाट स्टेशन क बीच क्रासिंग स्टेशन नहि छल। एहि कारण रेल परिचालन मे भारी परेशानी भ रहल छल। बाराहाट आ बांका स्टेशन पर मात्र दूटा लाइन छल। एहि ठाम एकटा आओर अतिरिक्त लाइन बिछा देल गेल अछि। बाराहाट स ट्रेन क खुलबाक बाद भागलपुर पहुंचलाक पर दोसर ट्रेन कए भागलपुर स बांका या मंदारहिल स्टेशन क लेल विदा कैल जाइत अछि। एकर अलावा टेकानी स्टेशन क नव भवन आ दूटा अतिरिक्त लाइन बिछेबाक काज सेहो लगभग पूरा करि लेल गेल अछि। एकटा मेन लाइन क अलावा दूटा लूप लाइन बनल अछि। मालदा रेल मंडल अन्तर्गत एहि ठाम पहिल बेर 60 किलो वजन क रेल पटरी बिछाउल गेल अछि। एहि स पहिने 52 किलो वजन क रेल पटरी बिछाउल जा रहल छल। धौनी स्टेशन क भवन निर्माण काज सेहो करीब-करीब पूरा करि लेल गेल अछि। एहि ठाम सेहो एकटा मेन लाइन क संग दूटा लूप लाइन बिछाउल गेल अछि।


text:
Bhola raakhu ne hamra hajuri mein lyrics in hindi भोला राखू ने हमरा हजूरी में,भोला राखू ने हमरा हजूरी में,भोला राखू ने हमरा हजूरी में,हम किछूओ ने मांगब मजूरी में,हम किछूओ ने मांगब मजूरी में,भोला राखू ने हमरा हजूरी में,भोला राखू ने हमरा हजूरी में….. भोरे उइठ हम बसहा चरायब,भाँग धतुर अम्बार लगायब,भोरे उइठ हम […]
Tag: मैथिली भक्ति गीत
जहिया सऽ हमरा बिसरलैं गे मैया
जहिया सऽ हमरा बिसरलैं गे मैया लीरिक्स जहिया सऽ हमरा बिसरलैं गे मैया,जहिया सऽ हमरा बिसरलैं गे मैया,जिनगी भेलै सुनसान गे,जो गे मैया ई की केलैं,जो गे मैया ई की केलैं,हमरा बना देलैं आन गे,गे मैया गे हमरा बना देलैं आन गे….. जहिना शरीर ई प्राण बिना माँ,तहिना जीवन तोहर बिना माँ,जहिना शरीर ई प्राण […]
एहेन सुंदर मिथिला धाम
एहेन सुंदर मिथिला धाम लीरिक्स एहेन सुंदर मिथिला धाम,एहेन सुंदर मिथिला धाम,दोसर पायब कोन ठाम,दोसर पायब कोन ठाम,दुल्हा-दुल्हिन सीता राम जनकपुर में,दुल्हा-दुल्हिन सीता राम जनकपुर में,एहेन सुंदर मिथिला धाम,एहेन सुंदर मिथिला धाम,दोसर पायब कोन ठाम,दोसर पायब कोन ठाम,दुल्हा-दुल्हिन सीता राम जनकपुर में,दुल्हा-दुल्हिन सीता राम जनकपुर में….. हम ने करबै ककरो आश,हम ने करबै ककरो आश,जखन […]
देखल ने एहन जमाई गे माई – महेशवाणी
देखल ने एहन जमाई गे माई लीरिक्स देखल ने एहन जमाई गे माई,भन भन भृँग भनकय सखि हे सह सह करनि साँप,आगू पाछू भूत भभूत लय कऽ देखि जिय थर-थर काँप,गे माई बाघक छालक पहिरन देखल, लटपट बसहा असबार,एक हाथ डम डम डमरू बजाबय, एक हाथ मनुष कपार,गे माई जटाजूट सिर छाउर लगाओल, गर बीच […]
मूड़न गीत (सम्पूर्ण विधि गीत)
गोसाउनि नोतक गीत :- बट्टा भरि चानन रगड़ल पाने पत्र लिखल हे,ताहि पान नोतब गोसाउनि जे नित पूजि थिकि हे, बट्टा भरि चानन रगड़ल पाने पत्र लिखल हे,ताहि पान नोतब पितर लोक जे निज आशिष देथि हे, बट्टा भरि चानन रगड़ल पाने पत्र लिखल हे,ताहि पान नोतब कुटुम्ब लोक जाहि सँऽ सोहावन लागू हे, बट्टा […]
सबहक सुधि आहाँ लै छी हे अम्बे
सबहक सुधि आहाँ लै छी हे अम्बे लीरिक्स सबहक सुधि आहाँ लै छी हे अम्बे, हमरा कियै बिसरै छी हे,सबहक सुधि आहाँ लै छी हे अम्बे, हमरा कियै बिसरै छी हे,हमरा कियै बिसरै छी हे मैया,हमरा कियै बिसरै छी हे,सबहक सुधि आहाँ लै छी हे अम्बे, हमरा कियै बिसरै छी हे….. आनि गंगाजल पिड़िया निपै […]
सिंह पर एक कमल राजित
सिंह पर एक कमल राजित लीरिक्स सिंह पर एक कमल राजित ताहि ऊपर भगवती,सिंह पर एक कमल राजित ताहि ऊपर भगवती….. शंख गहि गहि चक्र गहि गहि, लोक के माँ पालती,शंख गहि गहि चक्र गहि गहि, लोक के माँ पालती,सिंह पर एक कमल राजित ताहि ऊपर भगवती….. दाँत खट खट जीह लह लह, सोणित दाँत […]
हे भवानी दुःख हरू माँ पुत्र अपन जानि के
हे भवानी दुःख हरू माँ लीरिक्स हे भवानी दुःख हरू माँ पुत्र अपन जानि के,दय रहल छी दुःख भारी बीच भँवर मे आनि के,हे भवानी दुःख हरू माँ पुत्र अपन जानि के….. आबि आशा में पड़ल छी की करू हम कानि के,विश्वमाता छी आहाँ माँ आहाँ से हम मानि के,हे भवानी दुःख हरू माँ पुत्र […]
आजु ई पाबनि बालम सँग पूजब – मधुश्रावणी गीत
आजु ई पाबनि बालम सँग पूजब लिरिक्स आजु ई पाबनि बालम सँग पूजब,नहि एला बालम हमार हे,आजु ई पाबनि बालम सँग पूजब,नहि एला बालम हमार हे….. सासू निदर्दी दर्दो ने जानल,नहि देलनि भार पठाय हे,आजु ई पाबनि बालम सँग पूजब,नहि एला बालम हमार हे….. दिआदिनी निदर्दी दर्दो ने जानल,नहि देलनि गौर बनाय हे,आजु ई पाबनि […]
हम आनंदे रहबै यौ
हम आनंदे रहबै यौ लिरिक्स हम आनंदे रहबै यौ, बम भोला के दरबार,हम आनंदे रहबै यौ, बम भोला के दरबार,हम आनंदे रहबै यौ….. पहिले माँगै छी अन्न धन लक्ष्मी, दोसर माँगै छी पूत,तेसर माँगै छी निर्मल काया, चारिम माँगै छी रूप,हम आनंदे रहबै यौ,हम आनंदे रहबै यौ, बम भोला के दरबार,हम आनंदे रहबै यौ….. कथि […]


text:
“हेलो भैया! हेलो…. हेलो…. हेल्लो!! अरे आवाज नहि सुनाइ छह कि?”
“हँ-हँ! आवाज एलौ रोशन आब। बाज न? गाम मे सब ठीक छौक न?”
“कपार ठीक रहतऽ! ओ जे सेना तू सब बनेने छलह से कि भेलह?”
“कोन सेना?”
“अरे वैह… मिथिला राज निर्माण सेना?”
“अच्छा! अच्छा! ओ तऽ बच्चे मे बाप बनि गेलैक आ कय टा बच्चा पैदा कय देलकैक। कि बात भेलौक से?”
“गाम मे लोक सब पूछय छलह जे रौ रोशन से ओ सेना एक्के बेर रथ पर चढिकय एलौ आ फेर कतय बिला गेलौ?”
“लोक सब कोनो बेजा हँसी नहि न उड़बय छौ रोशन। सच तऽ ईहे छैक जे कनिये प्रतिष्ठा भेटला पर अपना सबहक ओतय लोक तर-ऊपर होमय लगैत अछि। से बुझ जे ओहि सेना मे कमाण्डर सब अपने मे सींग भिड़बैत चैत-कबड्डी खेला लगलय। ओ कहय हम बड़का त हम बड़का। ओहि मे जे सब स छोट से उन्चास हाथक बनैत सनैक गेलय आ सबटा केँ एक दिसन गरियाबैत बेइज्जत करय लगलय। एहना सन अवस्था मे तोरा कियो नीक लोक ओहि मे आब कहाँ तोरा आगू बढबाक हिम्मत करैत छैक।”
“ऐँ हौ भैया! आइ-काल्हि लौफा हाट पर आ मधुबनी जायवला रस्ता सब मे जे नवका एगो बैनर देखय छियै…. मिथिला स्टुडेन्ट युनियन… ई कि थिकैक?”
“ओ विद्यार्थीवर्गक जे मिरानिसेक पूर्व सैनिक कमान्डर सब रहैक ओकरा सब द्वारा ठाढ कैल एकटा संस्था थिकैक। ओ सब देखलकैक जे सेना मे छोटका सब केँ उन्चास हाथक मानय लेल समय लगतैक, तखन मैथिल लोकक जे तोरा आदति होइत छैक… ताहि आदत केर कारण ओ सब अलगे तोरा एगो संगठन बना लेलकय। लेकिन सुनैत छियैक जे ओकर सबहक संगठन तोरा बुढबो सबहक कान काटि लेलकय। गाम-गाम मे संगठन पहुँचि गेलैक अछि। तहुँ सय्ह कहि रहल छेँ। ऐँ रौ तऽ लौफा हाट पर सेहो बैनर छैक?”
“हँ हौ! आ विद्यार्थी सब दरभंगा मे सेहो काफी सक्रियता सऽ काज कय रहल छैक। पेपर मे डेली एगो न्युज देखैत छियैक। छोट मे एकरा लोक ‘मिसू’ कहैत छैक। भैया हौ! छौंड़ा सब छौंड़ियो केँ खौंझबय काल मिस यू कहि दैत छैक आ बाद मे कियो किछ बाजल कि ओकरा ‘मिथिला स्टुडेन्ट युनियन’ केर सार्ट-फार्म ‘मिसू’ मे जुड़बाक लेल अपीलक बात कहि हाहा-ठिठि शुरु भऽ जाएत छैक। हिहिहि!”
“हाहाहा”
“आर एगो बात कहिहऽ! मिथिला के नाम पर पार्टियो सब खूब खुलि गेल छैक हौ। पहिने एगो जे गोरका-गोरका बुढबा छलह, ओ हौ… अरे… कि नाम छैक…”
“फल्लाँ बाबु?”
“हँ-हँ! उहे! से कहाँदैन भाजपा धेने छैक, नहि तऽ आब तोरा लोक ई सब पार्टी-फाटी सऽ ऊबि गेल छैक। मिथिला पार्टीक ‘अच्छे दिन’ आबयवला छैक हौ भैया। तही द्वारे पूछलियऽ जे ई सेना के नाम खूब चलल रहैक एक बेरा… एकरा फेर जियाबह हौ भैया!”
“हँ! से तऽ हेब्बे करतय। आइ न काल्हि लोक केँ अपन मिथिला लेल चिन्ता हेब्बे करतय। लेकिन नेताक नेत सही नहि रहि जेबाक कारण आ सबहक अपने-अपने जिद्द हेबाक कारण मिथिलाक अपन संगठन मजबूती नहि पबैत छैक। ई दिक्कत छैक। कोनो संगठन कनिकबे होशगर भेल आ कि ओकरा तोड़बाक लेल कतेको कूचक्री चाइल चलय लगैत छैक। तरघुस्की मारनिहार सब ओकरा बर्बाद करय पर तूलि पड़ैत छैक। कि कहियो रे भाइ! बड दुःख होइ य! तैयो…. एक बेर फेर सऽ अपना संगी-साथी केँ कहैत छियनि जे जगज्जननी जानकीक मिथिला लेल समर्पित भाव सँ सब कियो एकठाम होइथ।”
लाइन काटलाक बाद रोशनक भैया फोन लगेलक कमान्डर साहेब केँः
“हेल्लो कमान्डर साहेब!”
“ओहो कहू भाइ! कि समाचार?”
“समाचार सबटा नीके। गाम सऽ रोशनक फोन आयल छल। कहि रहल छल जे लोक सब सेनाक बड चर्च करैत अछि। से सेना जेना २०१३ ई. मे गाम-गाम घूमिकय लोक सबकेँ अपन स्वराज्य प्राप्ति आ राजनैतिक अधिकार सँ क्षेत्रक विकास लेल जागृति प्रसार कय रहल छल तेकरा पुनः जिवन्त करबाक आग्रह कय रहल छल।”
“यौ भाइ! अहाँ तऽ जनिते छी जे कोना-कोना खेला-बेला कय केँ ओ मुहिम केँ हतोत्साहित कैल गेल…. तखन कहू जे एहेन गूटबाजीक माहौल मे मिथिला लेल कि काज करब?”
“हम अहाँक कष्ट बुझैत छी कमान्डर साहेब! मुदा हमहीं-अहाँ एना कायरता सँ अकर्म करब, तऽ फेर ई पाप बड भारी पड़त। एकर प्रायश्चित दोसर कोनो लोक मे हम सब नहि कय सकब। फेर सँ जन्म – मरण केर फेर मे आबय पड़त एहि पृथ्वी पर। मोक्ष तऽ दूर कलंकक टीका लागि जायत कमान्डर साहेब। कृपाकय मिरानिसे केँ फेर सँ धरातल पर उतारू।”
“जीब रहल छी शांतिपूर्ण जिनगी से नीक नै लाइग रहल अछि अहाँ केँ कि? फेर स गारा-गारी सुनेबाक मोन भऽ रहल अछि?”
“आब से कि करबैक। अपने धिया-पुता चारि टा गारि पढत। मुदा जीवन मे समय तऽ दोबारा नहि भेटत कमान्डर साहेब? मिथिला मातृभूमि लेल जे कर्ज हमरा सब पर अछि तेकरा जँ पूरा नहि करब तऽ ऊपर परमात्मा केँ कि जबाब देबनि? आइ देखू जे कतेक दूर धरि मिरानिसे कार्य निष्पादन कय चुकल छल, लेकिन आइ करीब २ वर्ष, कहू न जे १९ जनबरी २०१४ केर संगोष्ठी उपरान्त हाल धरि कोनो सक्रियता सँ भरल जागृतिमूलक अभियान नहि चलल अछि। कने-मने मिथिला चौक आदि पर दिल्लिये बम्बइ जे भेल से भेल। मूल धरातल पर कोनो अभियान ओहि उर्जा सँ नहि चलल। मिरानिसे छल जे सब केँ आपस मे जोड़ि लैत छल। एकरा संग सब कियो दैत छलाह। से आइ ओल्ट-फोल्ट मे शिथिल पड़ि गेल अछि। एकरा पुनः जाग्रत करब हमर-अहाँक कर्तब्य बनैत अछि कमान्डर साहेब।”
“इच्छा केकरा नहि होइत छैक भाइ जे अपन मातृभूमि, मातृभाषा, माता-पिता आ मूल संस्कार केर रक्षा मे सर्वस्व दान कय दी…. मुदा जाहि तरहक अनुशासनहीनताक वातावरण बनैत अछि ताहि सँ हम सच मे दुःखी छी।”
“आब जखन कमान्डरे दुःखी भऽ जेतैक तऽ प्लाटून सबहक कि हेतैक? एना मे देशक रक्षा केना होयत? आत्मघाती दस्ताक उपयोग तऽ दुश्मन केर संहार लेल होइछ, जँ कोनो तेहेन दस्ता अपनहि केँ संहार करत तऽ ओकर कल्याण कहियो नहि भऽ सकैत छैक कमान्डर साहेब। हम-अहाँ जहिया कोनो काज केलहुँ, स्वयं देवाधिदेव महादेव केर हाथ मे अन्तिम कमान्ड सौंपिकय अपन पवित्र भूमि मिथिलाक रक्षा लेल यज्ञ समान अनुष्ठान केलहुँ। एना हतोत्साहित कथी लेल होइत छी? के एहि यज्ञ केँ आइ धरि विध्वंस कय सकल? देखाउ हमरा?”
“किछु आत्मरक्षक दस्ताक निर्माण भेला सँ ई संभव अछि भाइ। जेना राम आ लक्ष्मण स्वयं विश्वामित्र गुरुक संग वन मे प्रवेश करैत ओहि छुट्टा-फूट्टा राक्षसक संहार केलनि, किछु ताहि तरहक आत्मरक्षा वास्ते सेना चाही भाइ।”
“कमान्डर साहेब! अपने निःफिक्र रहू। स्वयं राम ओ लक्ष्मण सेहो एहि कार्य लेल फेर सँ पृथ्वी पर आबि गेल छथि। बस, सेना केँ तैयार करू। केन्द्रीय समितिक संग क्षेत्रीय समितिक उद्धार करू कमान्डर साहेब। समर्पित आ संकल्पित सेना मात्र प्रवेश करय दल मे। कोनो जरुरी नहि छैक बेसी ओंगी-पोंगी!”
“इज़्ज़त प्रतिष्ठा सर्वोपरि अछि। मोन त हमरो कच्छमछी धेने अछि। लगैत अछि आन-आन राजनीती तक केँ छोइर मात्र मिरानिसे पर ध्यान देल जाय त उत्तम रहत। मुदा मधुकैटभी आ महिखासुरी आत्मघातीक चलते मोन मसओइस क टाइम काइट रहल छी।”
“हम बुझि सकैत छी कमान्डर साहेब। मुदा हे माधव, आब उचित नहि देरी!”
“भगवती आशीर्वाद दैथ…. चलू एक बेर फेर डेग बढेबाक योजना बनबैत छी।”
“१९ जनबरी संगोष्ठी दिवस केर रूप मे संकल्प छल मिरानिसे केर… ओत्तहि सँ शुरु कैल जाय महोदय। एकटा प्रस्तावना पत्र अछि, एहि पर सब कियो विचार कैल जाय।”
“देशक राजधानी दिल्ली सँ मुहिम कोना गाम तरफ पहुँचत ताहि विषय पर १९ जनबरी एकटा संगोष्ठीक आयोजन हो जाहि मे पूर्वक भाषा-संस्कृति गोष्ठी मे प्रस्तुत सम्भ्रान्त ओ सशक्त मैथिल समाज केँ आमंत्रित करैत एकटा निर्णय लेल जाय।
एहि मे पूर्व सक्रिय समस्त सदस्य ओ विभिन्न संघ-संस्थाक प्रतिनिधित्व रखैत ओहेन व्यक्तित्व सब केँ सम्मानित सेहो कैल जाय जिनकर योगदान सँ पैछला किछु वर्ष मे मैथिली-मिथिला आन्दोलन प्रखरता हासिल केलक अछि।
मिरानिसे केर वर्तमान विधान अनुसार पुनः सदस्यता ग्रहण करबाक आम अपील कैल जाय आर अनुशासन पर विशेष ध्यान रखबाक लेल विधान अनुरूप एक्सन कमिटीक गठन कैल जाय।
वर्तमान विधान अनुसार पूर्वक सदस्य लोकनि केँ पुनः सदस्यता लेल अनुरोध करैत संपूर्ण राष्ट्र मे एकर शाखा स्थापित कैल जाय।
हरेक मास मे कम सँ कम एकटा छोटो टाक काज करब एकर पुख्ता उद्देश्य हो। सामाजिक, आर्थिक, सांस्कृतिक विकास एकर लक्ष्य हो। हरेक कार्य ओ प्रचार-प्रसारक अन्तर्निहित वस्तु रहत ‘मिथिला राज्य – मैथिलक संवैधानिक अधिकार’।
मिरानिसे केर विजन संग नेतृत्व प्रदान करबाक लेल सब सदस्य केँ स्वतंत्रता देल जाय। केन्द्रक अधिकार, क्षेत्रक अधिकार, नेतृत्वक अधिकार – एहि सब मे स्वायत्तता देल जाय, मुदा मिरानिसे केर कोर विजन सँ इतर कोनो कार्य करबाक लेल स्वतंत्रता कदापि नहि देल जाय।
राजनैतिक विचार लेल सब कियो स्वतंत्र रहितो मिथिला व मैथिली लेल निर्धारित लक्ष्य व उद्देश्य केर प्राप्ति लेल मिरानिसे केर सदस्यक रूप मे अपन पार्टीगत राजनीतिक विचारक प्रयोग संस्था मे कदापि नहि हो। नीक बात जे भाजपा, कांग्रेस, आप, वा अन्य कोनो दलक सदस्य एहि मे जुड़ैथ। कहियो किनको व्यक्तिगत स्वार्थ वास्ते एहि मंचक दुरुपयोग नहि हो।
दिल्ली, महाराष्ट्र, उत्तर प्रदेश, मध्य प्रदेश, झारखंड, बिहार, पंजाब, उत्तराखंड, आंध्र प्रदेश, तमिलनाडु आदि विभिन्न राज्य मे प्रवासी मैथिल केर राजनैतिक अधिकार वास्ते संघर्ष करब मिरानिसे केर मूल उद्देश्य मे हो – आर एहि तरहें राजनैतिक मोल-तोल संग मेल-जोल करबाक उच्चाधिकार केर संरक्षण-संवर्धन करैत आगाँ बढबाक चाही।
जाबत मैथिल आपस मे गोलबंद नहि होयत, राजनैतिक सामर्थ्यक विकास नहि होयत। ताहि सँ सब केँ एकटा सपना देब आर ताहि अनुसार कार्य निष्पादन लेल सब स्वायत्त शाखा द्वारा कार्य अपन दम-खम पर आगू बढायब, एहि तरहक सिद्धान्त पर कार्य कैल जाय।
मिथिला केँ स्थापित करबाक लेल खाली राज्य बनेबाक लोलके काजक होयत से जरुरी नहि, लेकिन ओ अन्तिम लक्ष्य जरुर थीक। आगू डेग बढेबाक लेल जे सीढी बनय ताहिक अन्तिम डेग ‘मिथिला राज्य’ थीक।
जय मिथिला!! जय जय मिथिला!!”
हरिः हरः!!


text:
एहि के लेल गूगल एक्सटर्नल रेफरेंस कार्यक्रम चला रहल अछि. एहि कार्यक्रम के अनुसार अगर अहां गूगल के कोनो नीक सॉफ्टवेयर इंजीनियर के नाम बताबए छी... सुझाब देत छी...आओर अहांक ओहि रेफरेंस पर अगर ओहि सॉफ्टवेयर इंजीनियर के नौकरी मिल जाएत अछि त अहां के एक लाख रुपया के इनाम मिलत. ई इनाम नैकरी मिलला पर मिलत ओना नहि.
नवका- पुरनका लेख सर्च करु...
गूगल के चाही सॉफ्टवेयर इंजीनियर
गूगल के बंगलुरू आओर हैदराबाद के लेल सॉफ्टवेयर इंजीनियर के जरूरत अछि. गूगल के नजर देश के किछ नीक सॉफ्टवेयर इंजीनियर पर अछि. गूगल एकरा लेल कतेक गंभीर अछि एकर अनुमान अहां एहि सं लगा सकय छी जे गूगल नीक सॉफ्टवेयर इंजीनियर के नाम बताबय वाला लोक के एक लाख रुपया इनाम देबय तक तैयार अछि.
एहि के लेल गूगल एक्सटर्नल रेफरेंस कार्यक्रम चला रहल अछि. एहि कार्यक्रम के अनुसार अगर अहां गूगल के कोनो नीक सॉफ्टवेयर इंजीनियर के नाम बताबए छी... सुझाब देत छी...आओर अहांक ओहि रेफरेंस पर अगर ओहि सॉफ्टवेयर इंजीनियर के नौकरी मिल जाएत अछि त अहां के एक लाख रुपया के इनाम मिलत. ई इनाम नैकरी मिलला पर मिलत ओना नहि.
एहि के लेल गूगल एक्सटर्नल रेफरेंस कार्यक्रम चला रहल अछि. एहि कार्यक्रम के अनुसार अगर अहां गूगल के कोनो नीक सॉफ्टवेयर इंजीनियर के नाम बताबए छी... सुझाब देत छी...आओर अहांक ओहि रेफरेंस पर अगर ओहि सॉफ्टवेयर इंजीनियर के नौकरी मिल जाएत अछि त अहां के एक लाख रुपया के इनाम मिलत. ई इनाम नैकरी मिलला पर मिलत ओना नहि.
प्रतिभा जुटाबय लेल गूगल के ई नीक कोशिश अछि. एहि सं गूगल के पास काफी प्रस्ताव पहुंचय के उम्मीद कएल जा रहल अछि. भारत मे नीक सॉफ्टवेयर इंजीनियर के कोनो कमी नहि अछि. बस अहां सभ ओहि नीक इंजीनियर के नाम गूगल के पास भेजय के कोशिश करिऔ. आओर हां एकर आखिरी तारीख 15 अक्तूबर अछि. कोशिश करु जे 15 अक्तूबर से पहिने नाम पहुंच जाए.
अहांक नजर मे जतेक अनुभवी...नव-नव प्रयोग करय वाला...प्रतिभावान सॉफ्टवेयर इंजीनियर छथिन्ह... हुनकर नाम भेजबाक कोशिश करु. अहां एहन इंजीनियर के नाम सेहो भेज सकय छी जे जानय त बड़ किछ छथिन्ह मुदा सही मौका नहि मिलय के कारण पड़ल छथिन्ह. बस अहां ओहि प्रतिभा के सामने लाबय के नीक काज क सकय छी... संगहि-संग टका सेहो कमा सकय छी.
अगर अहां खुद नीक सॉफ्टवेयर इंजीनियर छी त अहां खुद अपन नाम भेज सकय छी... मुदा नीक रहत जे कोनो दोस्त... जानपहचान वाला सं भेजल जाए. बेसि जानकारी के लेल अहां एहि मेल
सदस्यता लें टिप्पणियाँ भेजें (Atom)


text:
गाम शब्द सं अनुराग अछि. एहन अनुराग जकरा सं आगू किछु नै सुझाएत अछि। कतैक बैर लागल कि इ अनुराग कोनो भ्रम त नै छै? अथवा एकरा मूल कऽ तरफ कदम बढैबाक इच्छा कहल जाए?
अखनि धरि इहे सवाल क आसपास एकटा कोण बनैबाक इच्छा भ ऽ रहल अछि। समाज विज्ञानी एकरा एकटा प्रवासी कऽ इच्छा कहि सकैत छैथ मुदा हमरा बुझना जाएत अछि कि मूल संग प्रेम क व्याख्या संभव छै।
टोल सं दूर एकटा सोसाइटी में रहे बला मनुख कि अपन रूट क प्रति मोह क ऽ ओपेन फोरम में रखैत छैथ? ऐहन सवाल दिन-राति उछल कूद करैत रहैत अछि। एहन अवसर पर भगैत सुनैक मन करैत अछि, भगैत जकरा में रुट क ऽ गप्प होई छै। मूलगैन बीच भीड़ में ठार भऽ कऽ उद्घघोष करैत छै कि एकटा गाम छै।
हम कथा क विस्तार करबाक मूड बनबै छी। एकटा गाम छै के आगू एकटा टोल छै, इ सोचबाक ख्याल करै छी। ठीक एहन समय पर विषयांतर होएबाक ख्याल सेहो आबि जाएत अछि। बाबूजी ठीके कहैत रहैत -" अहां क पैर स्थिर नै रहैत अछि। " तखैन हमरा अविनाश दास भैया कऽ लिखल इ लाइन मन में बाजब शुरु भ जायत अछि- "हिसाब-दौड़ी कहियो ने भेल, आंगुरक बीच मे भूर अछि, जे अरजल सभटा राइ-छित्ती भेल..।"
एकटा गाम छै क नाम सं नहर क ख्याल सेहो आबि रहल अछि। आब अहीं कहू, मन क ऽ कि बांधिक राखल जाए? कि एकरा व्याकरण सम्मत बनाएल जै? हमरा त व्याकरण सं ओहिना दूर रहै में निक लगैत अछि, तत्सम सं निक तद्भव लगैत अछि।


text:
राजग क नव संयोजक मधेपुराक सांसद शरद यादव कए बनाउल गेल अछि। मुजफ्फरपुर क पूर्व सांसद जॉर्ज फर्नांडिस क स्थान पर शरद क नियुक्ति स इ पद मिथिला मे रहि गेल।
बिहारक मिथिला क्षेत्रकेँ युवा सभ दिनांक 3/01/21 कए मैथिली भाषाक अनिवार्य शिक्षा क लेल ट्वीटर ट्रेंड अभियान चलाओल गेल, जाहि...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text: पटना। मुख्यमंत्री नीतीश कुमार गुरुदिन क गांधी मैदान पर गांधी जी क प्रतिमा क समीप 2012 तक सूबा कए निर्मल बिहार बनबाक संकल्प देलाह। विश्व स्वच्छता दिवस पर मुख्यमंत्री सरकारी स्कूल क तीसरी कक्षा क छात्र कए साल मे पोशाक मद मे पांच सौ टका सहायता देबाक घोषणा केलथि। लोक स्वास्थ्य अभियंत्रण विभाग क तरफ स आयोजित कार्यक्रम में विधान परिषद क सभापति ताराकांत झा, उपमुख्यमंत्री सुशील कुमार मोदी, विभागीय मंत्री अश्विनी कुमार चौबे सेहो अपन गप रखला। मुख्यमंत्री कहला जे 90 प्रतिशत बीमारी क जड़ मे अस्वच्छता अछि। विकसित राज्य क लेल जरूरी अछि जे हम पहिने निर्मल बिहार क परिकल्पना साकार करू। बिहार एक मात्र देश क ऐहन प्रदेश अछि, जतय गरीबी रेखा स ऊपर गुजर बसर करै वाला परिवार क सेहो शौचालय निर्माण क लेल सहायता देल जा रहल अछि। मुख्यमंत्री कक्षा तीन क छात्र कए पोशाक, स्वेटर आ जूता-चप्पल खरीदने क लेल प्रति छात्र-प्रति वर्ष 500 टका क सरकारी मदद देबाक घोषणा केलथि। एहि अवसर पर उपमुख्यमंत्री सुशील कुमार मोदी सफाई मे सब कए क सहयोग मांगलथि। ओ भोजन स पूर्व हाथ क स्वच्छता पर बल देलथि। ओ बच्चा कए इ नसीहत देला जे अपन पास ओ गंदगी नहि फैल दिए। विभागीय मंत्री अश्विनी कुमार चौबे कहला जे पूरा बिहार मे विश्व स्वच्छता दिवस क मौका पर लोग कए जागरूक क जा रहल अछि।


text:
टेक-मिथिला | झाचंदन | नव दिल्ली | 17 अप्रिल, 2015 05:25 PM IST
क़ुनु देश, प्रांत वा क्षेत्रक पहिल पहिचान ओक्कर भाषा होएत अछि। विश्वक सबसौं पुरान भाषा मs सs एक मैथिली भाषा छैक जेक्कर पहिचान भारतीय संविधान मs 2003 आ नेपाली संविधान 2063 वि.सं. साल अर्थात् 2007मs भेटल| संविधानमे मान्य स्थान भेटलाक बाद मैथिली केर प्रयोग शनैः-शनैः आन स्थल जेनाकि शैक्षणिक-पठनीय सामग्रीमे, वेब-पोर्टल, समाचारपत्र, सॉफ्टवेर-अप्लिकेशन्स आदि मे होमय लागल|
वेब पोर्टल “गूगल डॉट कॉम” भारत मs सबसौं बेसी प्रयोग कैल जायवला सर्च-इंजिन थिकैक जेकर इंटरफेस (प्रयोगकर्ता-खिड़की) आन भारतीय भाषा (हिन्दी, मैथिली, मराठी, बंगाली, पंजाबी, उर्दू, कन्नड़, इत्यादि) मे सेहो उपलब्ध अछि| मैथिली जे कि बिहारक एकमात्र संवैधानिक क्षेत्रीय भाषा और नेपालक दोसर सबसौँ बेसी बाजल जायवला भाषा थीक एकरा सेहो 2012 सँ “गूगल डॉट कॉम” द्वारा सर्च-इंजिन के रूप मs स्थान प्रदान कैल गेल छल | सोशल वेब-पोर्टल प्रयोगकर्ता अनुमानक आधार पर 0.4% (0.9% बिहार) मैथिल मिथिला मे और लमसम 1.2% मैथिल मिथिला सँ बाहर इंटरनेटक उपयोग कय रहल अछि, मुदा गूगलक मैथिली वेब-पोर्टल केर प्रयोग आन भारतीय भाषाक तुलना मे एखन धरि तक नहियेक बरोबरि अछि| अहि उपयोगक परिदृश्य आंनो ठाम नगण्य अछि | मिथिलाक टेक्नोलाजी क्षेत्र मे पिछड़ापणक कारण अनेको छैक और समाधन खाली जागरुकता संगे एहि टेक्नेलाजी सबहक उपयोगक छैक| जागरूक बनू, उपयोग करू, प्रचार करू, आर योगदान करू|
गूगल मैथिली लिंक :: https://www.google.com/?hl=bh&gws_rd=cr&ei=JxYxVf_4JIXr8gX4o4CwAw&fg=1
अपन भाषाक शब्द आ विभिन्न जानकारी एहि टूल द्वारा तकबाक जरुरति अछि। विश्वस्तर पर प्रसिद्धि प्राप्त आ वेब सर्च मे सर्वाधिक उपयोगी गूगल पर मैथिलीक सम्मान तखनहि निरंतरता पाबि सकत जखन एकर उपयोगकर्ताक संख्या दिन-ब-दिन बढतैक। एहि मर्मकेँ मनन करब जरुरी अछि। हर मैथिलीभाषी केँ ई बुझबाक चाही जे बहरिया सेहो अहाँक भाषाकेँ सम्मान दैत अछि, मुदा अहाँ सब स्वयं अपन भाषाकेँ छोड़ि आन भाषहि सँ पेट चलेबाक मजबूरी जेकाँ निज भाषाक आत्मसम्मान सँ वंचित होइत छी।


text:
भागलपुर। बिहार सरकार नालंदाक बाद आब प्राचीन विक्रमशिला पर ध्यान केंद्रित केलक अछि। सरकार द्वारा कहलगांव स्थित प्राचीन विक्रमशिला विश्वविद्यालय क धरोहर कए संरक्षित रखबा लेल विस्तृत परियोजना रिपोर्ट तैयार करि लेल गेल अछि। एतबे नहि एहि रिपोर्ट कए दिल्ली स्थित भारतीय पुरातत्व सर्वेक्षण विभाग क महानिदेशक कए पठा देल गेल अछि। संरक्षण पर करीब 50 लाख टका खर्च हेबाक अछि। छठ पर्व क बाद कोलकाता स वास्तुविद आ सलाहकार औताह आ स्थल क भौतिक निरीक्षण करताह। अधीक्षण पुरातत्वविद् डॉ. संजय कुमार मंजूल क अनुसार प्राचीन स्मारक कए संरक्षित करबाक दायित्व हुनकर विभाग क अछि। एहि कड़ी मे विभाग प्राचीन विक्रमशिला विश्वविद्यालय क धरोहर कए संरक्षित करबाक कार्य शुरू करि देलक अछि। छोट बजट क काज त शुरू भ चुकल अछि, मुदा विस्तृत काज हेबाक अछि। गत वर्ष एएसआई क महानिदेशक केएन श्रीवास्तव साइट देखिकए गेल छलाह। मुख्य स्तूप क संरक्षण क काज पिछला दू माह स चलि रहल अछि। जतए-जतए नोनी लागल छल, ओकरा ठीक कैल जा रहल अछि। जरूरत क मुताबिक आहि ठाम ओहि साइज क ईंट लगाउल जा रहल अछि। डॉ. मंजूल कहला जे महानिदेशक क भागलपुर दौरा क बाद संरक्षण क काज मे तेजी आएल अछि। दोसर दिस विक्रमशिला क धरोहर राष्ट्रीय-अंतरराष्ट्रीय मानचित्र पर त अछि, मुदा विदेशी पर्यटक लेल एहि ठाम एखन धरि समुचित सुविधा उपलब्ध नहि अछि। मालूम हुए जे विक्रमशिला क धरोहर कए संरक्षित करबाक जिम्मेदारी भारत सरकार क अछि। जखन कि एहि ठाम समुचित सुविधाक व्यवस्था करब राज्य सरकारक काज अछि। स्थानीय सांसद शाहनवाज हुसैन द्वारा विक्रमशिला विश्वविद्यालय क संरक्षण पर लगातार आवाज उठेलाक बाद केंद्र एएसआई क महानिदेशक केएन श्रीवास्तव क नेतृत्व मे एकटा दल कए एहि ठाम पठेने छल। महानिदेशक पटना स्थित अधीक्षण पुरातत्वविद् कए विस्तृत प्राक्कलन बनेबा लेल कहने छलाह। रिपोर्ट तैयार भ गेल आ दिल्ली चल गेल।
दोसर दिस शाहकुंड स्थित खीरी पहाड़ी आ कहलगांव स्थित मोहम्मद शाह क मकबरा कए सेहो विकसित करबा लेल प्राक्कलन तैयार कैल गेल अछि। जिला प्रशासन क सहयोग स दूनू स्थल कए पर्यटन स्थल क रूप मे विकसित करबाक प्रयास चलि रहल अछि। ज्ञात हुए जे पुरातत्व निदेशालय, पटना शाहकुंड स्थित खीरी पहाड़ी आ कहलगांव स्थित मोहम्मद शाह क मकबरा कए संरक्षित घोषित करि रखने अछि। एहि दूनू स्थल क ऐतिहासिक महत्व अछि। संग्रहालयाध्यक्ष श्रीकांत भगत कहैत छथि जे मोहम्मद शाह बंगाल क अंतिम मुस्लिम शासक छलाह। मुंगेर मे शेरशाह स भेल लड़ाई क बाद मोहम्मद शाह क दूनू पुत्र मारल गेलाह। तखन पुत्र वियोग मे कहलगांव मे शाह क मृत्यु भ गेल। हुनकर दूनू पुत्र क सेहो कब्र एतहि अछि। एहि कारण एकरा संरक्षित राखल गेल अछि। एकर संगहि शंभूगंज क गौरीपुर पहाड़ क पूर्ण सर्वे क प्रस्ताव अछि। शंभूगंज प्रखंड क गौरीपुर पहाड़ क शिलाखंड मे किछु एहन आकृति भेटल अछि, जेकरा संरक्षित करबाक आवश्यकता जताउज जा रहल अछि। एहि स्थल क सर्वे संग्रहालयाध्यक्ष अपने करताह। ओ अपन रिपोर्ट मे कला, संस्कृति युवा विभाग, पुरातत्व निदेशालय, पटना कए पूर्ण सर्वेक्षण क जरूरत बतेलथि अछि। अनुरोध कैल गेल अछि जे प्राकृतिक सौंदर्य क संग-संग पुरातात्विक आ ऐतिहासिक दृष्टिकोण स इ क्षेत्र महत्वपूर्ण अछि।


text:
ई घटना सहरसा के कहरा ब्लॉक रोड स्थित बीएससी इंटरनेशनल स्कूल के अछि। बताओल जे रहल अछि कि सहरसा के कहरा ब्लॉक रोड स्थित बीएससी इंटरनेशनल स्कूल के मास्टर बंटी द्वारा कक्षा एक म' पढ़ाई क' रहल छात्र रिषभ केर बेरहमी सँ पिटाई कायल गेल अछि। पिटाई स' छात्र रिषभ के दाहिना हाथ, बांह आओर कमर के निचला हिस्सा म' जख्म केर निशान अछि। छात्र रिषभ क' ईलाजक लेल सदर अस्पताल म' भर्ती कराओल गेल अछि।
बीएससी इंटरनेशनल स्कूल के कक्षा एक के छात्र रिषभ के मास्टर द्वारा बेरहमी स' पिटाई करबा स' नाराज पिता मणिकांत सिंह सहरसा के नगर थाना म' मास्टर केर खिलाफ मामला दर्ज करेना छथि। पिता मणिकांत सिंह कहलनि कि ई कताकेँ इंसाफ थीक, कि छोटा छिन्न बच्चा यदि गलती कर' त' ओकर एहि तरहे बेरहमी सँ पिटाई कायल जाय। यदि बच्चा - बच्चा म' कुनु बात ल'क' विवाद सेहो भेल त' हुनका समझा बुझा शांत कराओल जे सकैत अछि। आगा ओ कहलनि कि शिक्षा केर मंदिर म' बच्चा क' शिक्षित होयबाक लेल भेजल जायत अछि नहि की पीट-पीट क' लहूलुहान करबाक लेल।
डीएसपी मुख्यालय गणपति ठाकुर कहलनि कि प्राथमिकी दर्ज क' लेल गेल अछि। बच्चा क' पिटल गेल अछि। पुलिस रिषभ के सदर अस्पताल म' ईलाज करा देना अछि। गणपति ठाकुर कहलनि कि स्कूल प्रबंधन केर खिलाफ जे भी उचित कानूनी कार्रवाई होयत कायल जायत।


text: दरभंगा । दरभंगा टिसन पर मैथिलीमे उद्घोषणा क मांग एक बेर फेर जोर पकडि रहल अछि। विधानसभा चुनाव स पूर्व मधुबनी टिसन पर मैथिली मे उदघोषणा शुरू भेल छल आ कहल गेल छल जे जल्द आन टिसन पर सेहो इ व्यवस्था शुरू कैल जाएत। विधानसभा चुनाव बितलाक बाद एक बेर फेर इ मांग जोर पकडि लेलक अछि। अंतरराष्ट्रीय मिथिली परिषद क प्रवक्ता डॉ. धनाकर ठाकुर दरभंगा टिसनक टिसन मास्टर कए एकटा मांग पत्र द इ मांग केलथि अछि जे मिथिलाक सबटा टिसन पर मैथिली मे उदघोषणा शुरू कैल जाए आ तिरहुता लिपि मे टिसनक नाम लिखल जाए। इ दूनू मांग समय-समय पर इ संस्था उठबैत रहल अछि, जाहि पर कार्रवाई करैत रेल प्रशासन दरभंगा सहित किछु स्थान पर टिसनक नाम तिरहुता लिपि मे लिखलक मुदा ओकर आकार एतबा छोट अछि जे प्लेटफारम पर बैसल लोक नहि पढि सकैत अछि। डॉ ठाकुरक कहब अछि जे दरभंगा मे टिसनक नाम तिरहुता मे एतबा छोट लिखल अछि जे पढबा मे नहि अबैत अछि जख्न कि दरभंगा मे तिरहुता कए हिंदी, उर्दू आ अंगरेजी लिपि स उपर समान आकार मे लिखबाक चाही। डॉ ठाकुर कहला जे एही सब लेल स्थानीय मैथिली संगठन कए आगां एबाक चाही मुदा इ नहि भ पाबि रहल अछि जाहि स मैथिलीक एकटा उचित मांग रेलवे पूरा नहि करि रहल अछि।


text:
मुंबई में भेल आतंकी हमला क आइ पहिल बरखी छी। मुंबई हमला क बाद कोनो हमला देशक ऊपर नहि भेल, ताहि लेल इ शांतिक पहिल वर्षगांठ सेहो छी। एहि हमला मे शहीद भेल सबटा लोक कए श्रद्धांजलि देबा संगहि हमरा सब कए कामना करबाक चाही जे मुंबईक हमला आखरी हमला क रूप मे एहिना सब साल बनाबी। आतंक क खिलाफ आउ एकटा दीया नेसी।
बिहारक मिथिला क्षेत्रकेँ युवा सभ दिनांक 3/01/21 कए मैथिली भाषाक अनिवार्य शिक्षा क लेल ट्वीटर ट्रेंड अभियान चलाओल गेल, जाहि...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
आभा झा।
# प्रकृति प्रेम सं ओत-प्रोत मिथिलाक पाबनि तिहार
भारतीय संस्कृति में पर्यावरण संरक्षण के विशेष महत्व अछि।पर्यावरण शब्द के अर्थ अछि चारू कात के आवरण।पर्यावरण संरक्षण के तात्पर्य अछि कि हम अपन चारू दिस के आवरण के संरक्षित करी आर ओकरा अनुकूल बनाबी।।प्राचीन काल में जीवन के एक तिहाई भाग प्रकृति संरक्षण के लेल समर्पित छल जाहि सं कि मानव प्रकृति के भलीभाँति बूझि क ओकर समुचित उपयोग करि सकै आर प्रकृति के संतुलन बनल रहै।।पीपर के पूज्य मानि क ओकरा अटल सुहाग सं संबद्ध कैल गेल अछि।पीपर छाया प्रदान करैत अछि आर जीवनोपयोगी ऑक्सीजन प्रचुर मात्रा में छोड़ैत अछि।भोजन में तुलसी के भोग पवित्र मानल गेल छै जे कतेक रोग के रामबाण औषधि अछि।बेलक गाछ के भगवान शंकर के संग जोड़ल गेल छैन आर ढाक,पलाश,दूर्वा,कुश आदि वनस्पति के नवग्रह पूजा एवं अन्य धार्मिक अनुष्ठान के लेल उपयोगी कहल गेल अछि।प्रकृति में असंख्य प्रकार के जीव-जंतु,पशु-पक्षी
पेड़-पौधा आर सूक्ष्म जीव अछि।कोनो एक जीव के विलुप्त भेनाइ पर्यावरण आर मानव दुनु लेल खतरा के घंटी अछि।जातक कथा में एक ठाम कहल गेल छै कि जाहि गाछ के छांव में बैसी अथवा लेटी ओकर शाखा तक के नहिं तोड़ी।ई मित्र द्रोह आर पाप अछि।
मिथिला के संस्कृति में प्राचीन काल सं प्रकृति संरक्षण आर ओकर मान-सम्मान के बढ़ावा देल जा रहल छै।मिथिला के अधिकांश पाबैन प्रकृति सं जुड़ल अछि,चाहे ओ छठ पूजा में सूर्य के उपासना हो या चौरचन में चंद्रमा के पूजा के विधान।मिथिला के लोकक जीवन प्राकृतिक संसाधन सं भरल-पूरल अछि,हुनका प्रकृति सं जीवन के निर्वहन के लेल सब चीज भेटल छैन आर ओत के लोक एकर पूरा सम्मान करैत छैथ।अहि प्रकार मिथिला के संस्कृति में प्रकृति पूजा उपासना के विशेष महत्व अछि आर एकर अपन वैज्ञानिक आधार सेहो अछि।
जूड़शीतल पाबैन में पोखैर,इनार आदि के सफाई होइत छैक,ताकि हम बरसात में आबै वाला जल के ग्रहण करै जोगर बना सकी।अहि लिहाज सं ई मूलतः प्रकृति के पर्व अछि।शरद ॠतु के समाप्ति आर वसंत ॠतु के आगमन के काल पर्यावरण आर शरीर में बैक्टीरिया के वृद्धि के बढ़ा दैत अछि।होलिका सं निकलैत ताप शरीर आर आस-पास के पर्यावरण में मौजूद बैक्टीरिया के नष्ट करि दैत छै आर अहि प्रकार ई शरीर तथा पर्यावरण के स्वच्छ करैत अछि।धातृ भगवान विष्णु के पसंदीदा फल छैन।कार्तिक शुक्ल पक्ष के नवमी सं ल क पूर्णिमा तक भगवान विष्णु धातृ के गाछ पर निवास करैत छैथ तैं एकर पूजा करै के विशेष महत्व छैक।बड़क गाछ में सकारात्मक शक्ति आर ऊर्जा के भरपूर संचार रहैत अछि।वटवृक्ष के दीर्घायु आर अमरत्व के प्रतिनिधि मानल गेल अछि।मधुश्रावणी पूजा सेहो प्रकृति सं जुड़ल पाबैन अछि।अहि पाबैन में गाछ सं खसल फूल-पत्ती चुनल जाइत छै।भगवान शंकर पार्वती आर नाग-नागिन प्रकृति के देवता छैथ।दशमी के समय प्रकृति में एक विशिष्ट ऊर्जा रहैत अछि।अपन संस्कृति में देवी के ऊर्जा के श्रोत मानल गेल अछि।दुर्गा पूजा आर नवरात्र मानसिक-शारीरिक आर आध्यात्मिक शक्ति के प्रतीक अछि।मनुष्य के प्रकृति सं तालमेल,जे जीवन के नब सार्थकता प्रदान करैत अछि।कोजागरा पर्व आश्विन मास के पूर्णिमा यानी शरद पूर्णिमा क मनायल जाइत अछि।कोजगरा के राति जागरण के विशेष महत्व अछि।कोजगरा के राति में लक्ष्मी के संग ही आसमान सं अमृत के वर्षा होइत छै।शरद पूर्णिमा के राति चन्द्रमा सब सं बेसी शीतल आर प्रकाशमान प्रतीत होइत छैथ।मकर संक्रांति के दिन लोक अपन प्रचुर संसाधन आर अन्न-अनाज के नीक उपज लेल प्रकृति के धन्यवाद दैत अछि।
आभा झा
गाजियाबाद


text:
ममता झा
#मिथिलामेंअतिथिसत्कार
अतिथि देवो भवः के मतलब भेल कि भगवान जकाँ।जेना संपूर्ण भाव स भगवान के सत्कार निश्छल भाव स करैत छी तहिना अतिथि के सेवा सत्कार वेह भाव स करैत रहैत मिथिलानी।
अतिथि के मतलब भेल “जिनकर आब के कोनो तिथि नई ओ कहियो आ कखनो आबि सकैत छैथ। हुनके हम प्रेम स हाथ पैर धुआ क पहिने आसन आब सोफा पर बइसा चाय पाइन केरेला के बाद हाल समाचार पूछैत जेहन अतिथि आगमन के समय ताहि अनुसार भोजन या जलखई के व्यवस्था कायल जाइत अई।जाबत ओ रहता ताबत तक घरक सब सदस्य सत्कार लेल तत्पर्य रहू।खेनाई संग रहइयो के उचित स्थान देल जैत छैन जइस ता उम्र संबंध में मधुरता आ प्रेम बनल रहै।
मिथिला त खान,पान,सत्कार के लेल त प्रसिद्ध अई।तेकर कारण छैथ कुशल गृहणी। आब समय के अभाव रह के कारण कतऊ कतऊ देख आ सुन के भेटैत अई कि सामने में छप्पन भोग आ चलि गेला के बाद कहि कि कत स ई बलै टुघरल टुघरल पहुँच गेला हाथ डोलबैत।एक पैकेट मिठाईयो नई जुडलेन।भइर दिन हुनके सत्कार में परेशान भ गेलऊ। एहन विकट पाहुन नई आबैथ सेह निक।
ऐहन हिन भाव अतिथि या किनको लेल कखनो नई रखवा के चाही।दोसर गप्प खोआ क कखनो ने उकटी। अप्पन संस्कृति,सभ्यता आ परंपरागत गरिमा के हमेंशा गौरवान्वित करी।परंपरागत नियम हमरा सबके जइर आ जमीन स जोड़ने अई।जे केओ पालन करैत छैथ ओ त मिथिलांचलक सत्कार लेल अप्पन सब भाव उझैल दैत छैथ। ओनाहितो गृहस्थ जीवन में अतिथि सत्कार केनाई सबस पैघ पुण्यकर्म मानल गेल अई।


text:
अल्का के गेलाह बाद मिलय-बात करय के कतेक कोशिश करलौं. मुदा ओ हर बेर फोन काटि दैत रहलीह. मैसेज...एसएमएस के कोनो जवाब नहि देलीह. अहमदाबाद जाsक सेहो मिलय के कोशिश करलौं. मुदा ओ हमरा सं अतेक नाराज छलीह जे नहि मिललीह.
किछ दिन बाद पता चलल जे हुनकर शादी भ गेलन्हि. शादीक बाद ओ यूएस चलि गेलीह. फेर हम हुनका सं संपर्क करय के कोनो कोशिश नहि करलौं.
कई दिन तक कोनो काज मे मन नहि लागय... अनेरो एम्हर-ओम्हर भटकि...कई दिन तक छुट्टी पर रहलौं. धीरे-धीरे अपना के संभारय के कोशिश करय लागलौं. हंसी मजाक करय वाला आदमी गंभीर रहय लागल...अहां एकरा एकदम सं बदलाव कहि सकय छी.
काज मे मन लगाबए लागलौं. फेर काज के छोड़ि किछ नहि रहि गेल. बस काज...काज आओर काज. गाम...घर...देश...दुनिया सभ भूलि गेलहुं. मुदा ऐना कतेक दिन चलैत?
बीच-बीच मे मंडी हाउस के आसपास होए वाला कार्यक्रम मे जाए लगलौं. मैथिल सभ सं भेंट मुलाकात होए लागल. फेर अपना रफ्तार सं जिनगी चलय लागल...अल्का जेना कोनो बीतल जमाना के गप भ गेल होए. दिल-दिमाग सं धीरे-धीरे हटैत गेलीह.
एहि बीच कई बेर घर सं मां-बाबूजी शादी-विआह के गप करथिन्ह. मुदा हम टालि दैत रहलौं. बाबू जी जोर दैत रहलाह जे अहां के जतय पसंद होए ओतए गप कएल जाएत.
कॉलेजक लड़की सभ के संग हमर किछ फोटो देखला के बाद पंडित जी से मां-बाबूजी के भड़का देने छलखिन्ह. उल्टा-सीधा कहि देने छलखिन्ह...दू-चारिटा नून-मिरचाई लगा के.
मुदा हम हर बेर टालैट रहलौं. लोक सभ कहथिन्ह मां के ध्यान रखिऔं...आओर गाम-घर के लोक कहैत छलाह कतेक दिन एकसरे रहब.
हम बस एतबे कहिएन्हि जे हम त दिल्ली मे रहय छी. शादी करला के बाद कनिआ हमरा संग रहतीह त मां के कोन फायदा मिलतन्हि. आ अगर मां के संग रहतीह त हमरा की? तखन जेहिना छी तेहिना ठीक अछि अखन किछ दिन.
मुदा एहि सभ तर्क के कोनो असर पड़य वाला अछि की? नहि...एकदम सं नहि. शादी करय के छल हमरा... आओर परेशान पूरा गाम-घर के लोक... मातृक के लोक... रिश्तेदारी के लोक.
सभ अपना-अपना दिस सं कोशिश करथिन्ह. नीक-नीक परिवार...खानदान आओर लड़की देख मां-बाबूजी के पास भेजथिन्ह. किछ त डायरेक्ट हमरो पास अएलाह.
आओर श्वेताक जन्मदिन पार्टी मे जनाए एहि सिलसिला मे एकटा कदम कही सकय छी. श्वेताक फोटो देखि मन मे एक बेर फेर सं प्रेम जागए लागल छल. पार्टी मे मिलला के बाद आओर हुनका मे अल्का के एक झलक मिलला के बाद ई जोर मारय लागल.
एकटा नव दुनिया मे फेर सं विचरण करय लागलौं. नव-नव ख्याल आबय लागल. नव-नव सपना देखय लागलौं. नहि जानए की सभ सोचए लागलौं.
मुदा पार्टी मे अल्का के अएला के बाद हमर जीवन मे जेना हलचल मचि गेल.
अल्का सं ई भेंट छह साल बाद भेल छल. छह साल बाद अचानक मिलय के खुशी मे ओ अपना मे नहि रहलीह. एकदम सं आ हमरा भरि पांज कसि लेलीह. कॉलेज के जमाना मे चलि गेलीह.
अल्का सं मिलला के बाद हमर पुरान प्रेम फेर सं हरिआ गेल...अजीब कशमकश मे फंसि गेलहुं.
श्वेता सेहो उलझन मे फंसि गेलीह. हुनका त किछ समझे मे नहि अएलन्हि. जे दीदी एकटा अनजान आदमी के संग ऐना किएक चिपैट पड़लीह. ओ एकदम सं टेंशन मे आबि गेलीह.


text:
आलेख
– राम कुमार सिंह, मधेपुर, मधुबनी (हाल दिल्ली)
धर्म-अधर्म, राष्ट्रवाद-राष्ट्रद्रोह, देशभक्ति-गद्दार शब्द वर्तमान समय में चरम पर देखल जा रहल अछि। समाचार पत्र हुए चाहे प्रिंट मिडिया एखन एही शब्द केर बिना अधूरा बुझना जायत अछि। राष्ट्रवाद शब्द केर दुरूपयोग जाहि तेजी स भ रहल अछि ई वास्तव में हमरा सभक लेल दुर्भाग्यपूर्ण बात अछि। बुद्धिजीवी वर्ग सेहो एहि परिचर्चा सं बाँचल नहीं अछि अपितु कोना धेने बैसि तमाशबीन बनल देख रहल छथि। राष्ट्रवाद के विषय पर देश में व्यापक बहस चलि रहल अछि आ एखन सब एक दोसर के संदेह के दृष्टि स देख रहल छथि।
वर्तमान समय जेकाँ परिस्थिति पहिने वास्तव में कहियौ नै देखल गेल । सत्ताधारी दल के कोनो तरहक विरोध फेसबुक पर समर्थक लोग अधर्मी देशद्रोही आर ज्यादातर लोग अपशब्द पर उतारू भ जायत अछि। सवर्ण जाति जेना झा, तिवारी, शर्मा, पाण्डेय, सिंह, मिश्रा केर नाम फर्जी आईडी सँ ई सब कॉमेंट्स केर नाम पर असभ्यताक सिमा पार कय जायत अछि। भाषा केँ देखि ई सब 100 फीसदी नकली आइडी बाला बुझयत अछि जे एकटा विशेष चिंताक विषय आ सवर्णक प्रति कोनो षड्यंत्र सेहो बुझयत अछि। प्रश्न ई अछि की वैचारिक मतभेद केर मतलब वर्तमान समय में राष्ट्रद्रोही आ अधर्मी किएक ?
धर्म केर मतलब जखन कियो अपन धर्म मात्र केँ सर्वश्रेष्ठ बुझयत छथि तखने गम्भीर प्रश्न उठि जाइछ। अपन धर्म के प्रति विश्वास निसन्देह सर्वश्रेष्ठ रहक चाहि मुदा दोसर धर्म के सेहो सम्मान करक चाहि। मनुष्य के आतंरिक धर्म मतलब गुण के भण्डार असल में धर्म अछि। धर्म के नाम पर लोग व्यक्तिगत स्वार्थ के लेल भय सेहो पैदा करैत छथि मुदा असल धर्म स डराए के कोनो आवश्यकता नै अपितु धर्म के मार्ग पर अडिग भ सेवा भाव के भवना स सतत प्रयत्नशील रहक चाहि।
धर्म के मतलब मनुष्य जीवन के उचित लक्ष्य धरि पथ प्रदर्शित करय बाला, मनुष्य जीवन के अनीति कार्य स दूर राखय बाला । धर्म जीवन दर्शन अछि। धर्म अन्हार जीवन में ज्योति/रौशनी जेकाँ, पथभ्रष्ट के लेल आशा । धर्म के बिना मनुष्य पूर्ण भ नहि सकए। किछू व्यक्ति स्वयं के नास्तिक बुझैत छथि मुदा देखल जाए त हिनकर आस्था एनकेन प्रकारे कोनो ने कोनो धार्मिक विषय वस्तु स जुड़ल रहैत अछि। अहि आस्था केर धर्म कहल जायत अछि।
आशा करैत छी यथशीघ्र समाज में देश में स्थित सामान्य आ सौहार्दपूर्ण रहय जाहि स देश विकास के रथ पर सबार भ आगा बढ़य।


text:
बनारस यात्रा सँ घुरिकय मैथिली जिन्दाबादक समाचार संपादक किसलय कृष्ण
यात्रा संस्मरण मे ‘मंडन मिश्र’
कतेको विद्वानक शोधपूर्ण व्याख्यासँ ई सम्पूर्ण सिद्ध भऽ चुकल अछि जे प्रख्यात विद्वान आ दार्शनिक मण्डन मिश्र मिथिलाक सहरसा जिलाक महिषी (प्राचीन माहिष्मति)क निवासी छलाह ।
शांकरमठक अनुयायी दक्षिण भारतीय लेखक माधवाचार्यक शंकरद्विगविजयमे वर्णित सभटा भ्रमक निवारण अंधराठाढ़ीक प्रकाण्ड शास्त्रज्ञाता पं. सहदेव झा कय चुकल छथि अपन विभिन्न पोथी आ आलेख सभमे । शंकराचार्य मण्डनक शाश्त्रार्थक दन्तकथाक शास्त्रीय अन्त भ चुकल अछि । हालहिमे आयल डा तारानन्द वियोगीक पोथी मण्डन मिश्र: मिथक आ यथार्थ एहि तथ्यकेँ आओर बेसि बेकछा क’ स्पष्ट रुपे प्रमाणित कय चुकल अछि जे मण्डन आ सुरेश्वराचार्य भिन्न-भिन्न व्यक्ति छलाह ।
एहि तथ्यकेँ आओर नीक जकाँ स्थापित करैत अछि बनारस । एहि पवित्र नगरीमे बाबा विश्वनाथ मन्दिर परिसरमे अवस्थित अछि मन्डण मिश्रक कुटी जे आब मकानक रुप लय चुकल अछि, मुदा जीर्ण-शीर्ण अवस्थामे अछि ।
भीतरमे बैसल ध्यान मुद्रामे मण्डनक प्रतिमा सेहो स्थापित अछि। ई कुटी बाबाक मन्दिर आ ज्ञानवापी मस्जिदसँ एकदम सटल अछि । जीर्णताक कारण एहि दिस कोनो भक्त वा पर्यटक केर ध्यान नहि जाइत अछि । हालहिमे विश्वनाथ मन्दिर परिसर सौन्दर्यीकरण लेल उक्त मकानकेँ तोड़बाक शासकीय आदेश भ’ गेल छल, जकर संज्ञान लैत बनारस मैथिल समाज कोर्टमे हलफनामा दायर करैत उक्त आदेश पर तत्काल रोक लगबेलनि ।
संस्थाक अध्यक्ष निरसन झा कहलनि जे ई स्थान बनारसमे मिथिलाक गौरवक प्रतीक थीक, एकर संरक्षण हेबाक चाही । मन्डण मिश्रक उक्त मकान मे रहि रहल वृद्ध केदारनाथ व्यास अपनाकेँ मण्डन मिश्रक वंशज मैथिल कहैत छथि आ जानकारी दैत छथि जे मण्डन अपन जिनगीक उतरार्द्ध मे महिषी सँ काशी चलि आयल छलाह आ एतहि देह त्याग केलनि ।
ई सभ विन्दु पर विद्वान लोकनि शोध करताह, मुदा सम्प्रति एहि धरोहरक संरक्षण ओ संवर्धन प्रति हमरा सभकेँ सचेत हेबाक चाही।


text:
Hello मिथिला
हेल्लो मिथिला मैथिलीसम्बन्धी विविध जानकारी देनिहार एक ब्लग छी। एकरा कोन रूपेँ आगाँ बढौलापर विशेष उपयोगी हएत, ताहिसम्बन्धी मार्गदर्शनक आग्रही छी। धीरेन्द्र प्रेमर्षि
Wednesday, August 10, 2011
मुसलमान स्रष्टाक मैथिल भावना @ शेख शब्बीर अहमद 'जख्मी'
Tuesday, July 19, 2011
Saturday, May 28, 2011
Friday, May 27, 2011
अनुकृतिक भोरुकबा : जीवछ दास
Monday, May 23, 2011
आजुक मिथिला-गान @ धीरेन्द्र प्रेमर्षि
तैयो छी हम बचाकऽ रखनहि जकरा माइक बोलमे
सोहर, लगनी, जटाजटिन कि झिझिया, साँझ, परातीमे
एकहकटा मिथिला जीबैए, एकहक मैथिल छातीमे
केहनहु बज्जर मैथिलकेर धड़कनमे मिथिलहि धड़कैए
जिनगीक तुलसी चौरामे नित बरैत दीपक बातीमे
एकहकटा मिथिला जीबैए, एकहक मैथिल छातीमे
विद्यापतिकेर गीतक सङ्ग पसरल मधुमय अनुराग जतऽ
होरीक रङ्ग, धुरखेलक सङ्ग सुकरातीक उक्कापातीमे
एकहकटा मिथिला जीबैए, एकहक मैथिल छातीमे
सैर बराबरि गबैत जतऽ पौरखिया चाँचर प्रेम झुलै
करसी जरबैत घूरमे आऽ कनकन्नी पचबैत गाँतीमे
एकहकटा मिथिला जीबैए, एकहक मैथिल छातीमे
अन्हड़िमे बहकैत जिनगी ठेकनाएल पथपर मुखर करी
कतऽ-कतऽ बौआएब कते, जोड़ी मन-तार गतातीमे
एकहकटा मिथिला जीबैए, एकहक मैथिल छातीमे
Sunday, May 22, 2011
अबै रे मीता अबै जो
एहि ब्लगकेँ Hello Mithila रेडियो कार्यक्रमक प्रतिच्छायाक रूपमे सेहो लऽ चलबाक विचार रहए, मुदा एखनधरि एहिमे Audio File संलग्न करबाक दऽर नहि भेटल अछि। जँ किनको Blogspot पर एहि सुविधा दऽ जानकारी हुअए तँ कृपया मार्गदर्शन करब।
सम्प्रति एकटा अपन गीत राखि रहल छी, जकर रचनाकार श्रीराज (नेपालमे आधुनिक मैथिली साहित्यकेँ जीवन आ विस्तार देनिहार डा. धीरेन्द्रक माझिल भाइ) आ गायकद्वय अविनाश मिश्र तथा मुकेश प्रियदर्शी छथि। एकरा हमसभ 'डेग' नामक एल्बममे सङ्ग्रहित कएने छी। एकर गीतसभकेँ सङ्गीत-नाट्यक रूपमे विभिन्न स्थानपर प्रस्तुत सेहो कएल गेल रहैक, जकर निर्देशन कएने छलाह रमेश रञ्जन।
Wednesday, May 03, 2006
नव वर्ष २०६३ क बहन्ने
हारजकाँ हारमक गाछपर लटकल पाओल जाएवला ओ उजरा फूल शान्ति आ प्रेमक सन्देश सेहो दैत छैक, जकर आइ नेपालमे सर्वाधिक महत्त्व छैक। मुदा आमलोकक धारणा आ भावनाकेँ मात्र अभिव्यक्ति दैत आएल ओ फूल सेहो जँ राज्य आ राज्य-सञ्चालकक इएह रबैया रहलैक तँ आब लाल भऽकऽ फुलाए लागत। ओहने लाल, जेहन लाल भऽ गेल छैक सम्प्रति नेपालक जनताक उत्साह एवं भावना। ई लाल क्रान्तिक रङ्ग मात्र नहि छियैक, अढाइ सए वर्षसँ निरन्तर देशक सोनित चुसनिहार जोँकक कारणे रक्तशून्य भेल धर्तीमैयाक प्रति समर्पणक लेल राष्ट्रक सपूतसभद्वारा कएल गेल रक्तदान सेहो छियैक। सदतिसँ दबाओल जाइत रहल हमरासभक आत्मसम्मानक ललकार सेहो छियैक। एहि ललकारकेँ अपन सक्रिय एवं रचनात्मक सहयोगसँ आओर लालिमामय बनाएब हमरासभक दायित्व अछि।
नेपालमे एखन सभसँ प्रमुख विषय अछि राष्ट्रिय कुशलताक। से देशकेँ मृत्युशय्यासँ उबारि पुन: स्वस्थतादिस अग्रसर करएबाक लेल नेपाली जनता जागि गेल अछि, तन-मन-धनसँ लागि गेल अछि। मैथिलोसभ साङ्केतिक आ साहित्यिक रूपेँ नेपालक एखनुक सर्न्दर्भकेँ किछु मात्रामे अभिव्यक्ति दऽ रहल छथि। सन्तोष करबाक सभसँ पैघ आधार इएह अछि। चिन्ता अछि तँ खालि अपन जातिक शिथिलतापर। एखनधरि कोनो मैथिल सङ्घ-संस्था वा व्यक्ति एहिदिस कोनो तरहक प्रत्यक्ष संलग्नता देखबैत नहि पाओल गेल अछि। हमरा लगैत अछि- कोनो समयक जाज्वल्यमान मिथिला आइ एहि लेल शिथिला भऽ गेल अछि, जे हमसभ 'भोजमे आगू, जुद्धमे पाछू' वला कहबीकेँ जिनगीक मूलमन्त्रे बना लेने छी। आबो जँ 'कामकाजमे कोढी बाबा भोजनमे होशियार' बनल रहब तँ ओ दिन दूर नहि रहत, जखन हमरासभक सभ होशियारी धएले रहि जाएत।
हमरासभक माथ अक्सरहाँ गर्म भऽ गेल करैत अछि। ताहीदुआरे हमरासभक बुजुर्ग जुडशीतलक दिन भोरेभोर हमरासभक माथपर पानिक थपकी दैत छथि। मुदा हमरासभक माथ शासनक प्रचण्ड धाहीसँ कहियो नहि बचि सकल अछि। राज्यक सौतिनियाँ व्यवहारक धाहसँ टहकैत हमर माथ जखन कोनो जुडशीतलमे नहिएँ जुडाइत अछि तँ फेर चाणक्यजकाँ किएक ने प्रचण्ड रूपेँ टहकऽ लगैत अछि? हमरासभकेँ कूश कतबो पीडा दैत किएक ने भेसा जाए, हमसभ ओकरा पूजे-सामग्री बनएबामे बेसी एकाग्रचित्त भऽ जाइत छी। तखन भला ओ कूश हमरेसभकेँ बेर-बेर किएक ने निशाना बनाओत!
हमरा विचारेँ मैथिलसभ जे-जतऽ छी, सभकेँ अपन-अपन मोर्चासँ अपन मैथिलत्ववला पहिचान आ छविकेँ कायम रखैत नेपालमे लोकतन्त्रक लेल आवाज बुलन्द करबाक चाही। किएक तँ लोकतन्त्रमे मात्र आमलोकक आवाज कनियोँ सूनल जा सकैत अछि। एखन तँ उएह पइर भऽ रहल अछि जे 'भैँस के आगे वीन बजाए, भैँस रहे पगुराइ'। एहिमे दोस भैँसक मात्र नहि, वीन बजौनिहारक सेहो छैक। किएक तँ ओकरा भैँसक चरित्र बूझल होएबाक चाही। भैँसक आगाँमे जा कऽ वीन बजौनाइ समयक बर्वादी छियैक। आब तँ देशकेँ चरि-चरि सिंहासनपर बैसि पाउजु कएनिहार भैँसकेँ गोहालीसँ खदेडनाइए सभसँ पैघ बुधियारी छियैक। आ ई बुधियारी देखएबाक उपयुक्त मौका एखने छैक। एखन जँ हमसभ चूकि जाएब तँ ई हमरासभक ऐतिहासिक भूल हएत। हमरा ई कहैत कनेको अन्यथा नहि बुझा रहल अछि जे आबक दिनमे मिथिला, मैथिल, मैथिलीक लेल जँ किछु कएल जा सकैत अछि तँ नेपालहिसँ। अन्यत्र मैथिलोसभमे अपेक्षाकृत मैथिल भावना मुरझाइतसन देखल जा रहल अछि। नेपालमे एखन जनता जागल छैक। मिथिलाकेँ सेहो जगएबाक चाही। किएक तँ हमर मान्यता अछि-
जखन जन-जन ई मिथिलाक जागि जेतै भाइ
हेतै सोन सनक भोर, राति भागि जेतै भाइ।
मिथिला मैथिल मैथिलीपर गर्व कएनिहार सम्पूर्ण स्वत्वप्रेमी जनसमुदायकेँ नव वर्ष विक्रम संवत २०६३ क हार्दिक मङ्गलमय शुभकामना। जय मैथिली।
धीरेन्द्र प्रेमर्षि
सम्पादक-प्रकाशक


text:
मैथिली किस्सा - गोनू झाकेँ बेर-बेर चोरक चक्कर लागल रहैत छलनि। मुदा हुनका तकर डर रंचमात्रो नहि होइत छलनि। एहिना एक बेर ओ पंडिताइनक संगे घरमे पड़ल-पड़ल सुतबाक उपक्रम क रहल छलाह। राती निसभेर भ गेलनि तैयो ओ गप्पे क रहल छलाह। मुदा चोरबा सभ हुनका सुति रहल रहबाक भ्रममे gonu jhagonu jha storiesmaithili storyमैथिली कहानीमैथिली किस्सा Read More
मैथिली किस्सा : गोनू झा पर गामक लोक बड़ कन्हुआयल रहैत छलाह। हुनकर उन्नतिसं लोककेँ ईर्ष्या होइत छलनि। हुनका लोकनिक सम्मिलित प्रयाससं गोनू आ भोनू दुनु भाइमे झगड़ा भ गेल। मुदा एकटा महींस आ कम्मल बचि गेल जे बँटा नहि सकल। एहि पंचैतीसं गोनू बड़ दुखित रहैत छलाह।
महींसकें दिन भर gonu jhagonu jha storiesmaithili storiesगोनू झाबंटवाराभोनू झामैथिली कहानीमैथिली किस्सा Read More
मैथिली किस्सा: हमरा गाम मे एगो पंडीजी छलाह, ओ एतेक मजाकिया छला जुनि पुछू। मजाक करै मे दूर-दूर तक हुनक चर्चा होइ छन्हि। सच पुछू तँ मजाक करै मे ओ किनको नञि छोड़ैत छथिन्ह।
एक दिनक बात छल हुनक अर्धांग्नी (पंडीतैन) हुनका कहलखिन अहाँ सभसँ मजाक करै छी, एत धरि जे maithili storiesPandit jiPandit ji storiesपंडीजीपंडीजी के मजाकमजाकमैथिली कहानीमैथिली किस्सा Read More
मैथिली किस्सा: गोनू झा एकबेर बहुत दिनक बाद अपन जजमनिकासं घुरल आबैत छलाह। बाटमे हाट देखि ठमाकि गेलाह। माछक बाजार मे माछक अम्बार देखि मोन पनिया गेलनि। बटुआ टोलनि। भरल छलनि। जजमान कयनहुरहनि बेस बिदाइ। कराचुर एक मासक बिदाइ रहनि बटुआमे। चट अपन पसिन्नक रोहु माछ तौलबाक हेतुमलाहकेँ कहलनि। जीबैत gonu jhamaithili storiesगोनू झागोनू झाक माछनौआमैथिली कहानीमैथिली किस्सा Read More
मैथिली किस्सा : गोनू झा एकटा राजाक दरबारी रहथि। ओ बहुत चतुर छलथि आओर राजाक राज-काज मे मदद करैत छलथि आओर हुनकर खूब मनोरंजन करैत छलथि। राजा हुनका बहु मानैत छलथिन्ह संगहि आओर लोक सेहो खूब मानैत छलैन्ह।
गोनू झाक उन्नति देखि क सभ दरबारी डाह करैत छल आओर हुनका मिटा देबाक gonu jhamaithili storiesगोनू झामैथिली कहानी Read More


text:
सीएन थारु- संविधानसभाके दोसर निर्वाचन किछु दिन भित्तर हेतै। संविधानसभाके निर्वाचन निष्पक्ष और स्वतन्त्र हौक जनताके चाहना छै। पहौन्का बेर जे सविधानसभा गठन करल गेलै, से कोन कारण एक थान सविधान जारी नै कैरके विघटन करल गेलै? तकर खोजी वहस के विषय नै बनल्छै। अखुन मतदाता सब के मोटिभेसन फ्याक्टर खिएनाई पिएनाई देखल गेल्छै। अमुल्य मत के वात सव कोइयो करैछै आ मत किनैले सोहो योजना बनैछै। कथनी आ करनी मे फरक देखैके दार्शनिक भुल आपन ठाममे छेबे करै, तकरा लवका विचार से हरेबै कहैबला सोहो अकर्मण्यता से घेरल छै। अखुन्का सवाल प्रष्ट छै कि राजनीतिक दलसब जनताके मत के कदर आब कोन तरह से करतै?
उपरोक्त सवालके जवाफ दैके हिम्मत दलसवके अखुनं नै देखल गेलै। विशेष कैरके पूर्ण वहुमत येलै तावेे ज्याके संविधान बन्तै कहैवला बात संविधान नै बनाबैके ढोङ चियै। यहौबेर कोनो दल पूर्ण वहुमत नै लावे सक्तै आ दलसबके मनस्थिति अध्ययन करल ज्यात संविधान यकरे कारण नै बनैके संकेत कैररहल्छै। जनमत के कदर करैकै प्रतिबद्धता मे यतै घुन लाग्लै। दोसर बात संविधानसभामें यै बेर करीब चाईर दर्जन दल समावेश बनैके सम्भावना संगे सहमतिके सवाल कठिन ओर बन्तै। येहेन संविधानसभा वर्तमान राज्यके आमुल परिर्वतन करैले फेनो असफल बनैके स्थिति मे देखल गेल्छै।
याह कारण से मतके कदर करैके बदला जनघाती कदम निरन्त्तरता लेतै, तकर खबरदारी अखुनसे हैके चाही कैहके संघीय लिम्बुवान राज्य परिषद तीन सुत्रीय स्वायत राज्य प्राप्तीके कार्य योजना स्वीकार कैरके निर्वाचन प्रक्रिया मे नयाँ वहस उठान करने छै। विशेष कैरके कार्ययोजना मे वेसी संख्यामे संविधानसभा मे उपस्थिति बनावैके प्रस्ताव छै, जकरा विशिष्ट आर्थिक योजना सहित व्यावसायिक बन्याल ज्या सकैये। तै मार्फत सहमति सब कार्यान्वयन करैके प्राथमिक सवाल छै। यदि सहमति कार्यान्वयन करैले आनाकानी करैछै बुझे परलै कि संविधान बनाबैले षड्यन्त्र हेवे लागलै, तकर वाद योजनामे संविधानसभाके विकल्प लिग अफ द फर्स्ट नेसन्स आ समानान्तर सरकारके प्रस्ताव करल गेल्छै। यकर काउण्टर मोडेल विकल्प सहित के विद्रोह अगा बह्रतै जते जल, जंगल, जमीन उपर आदिवासी के अग्राधिकार सुनिश्चित करैले कामयावी हेवै।
संविधानसभा निर्वाचनके बाद जनताके असन्तुष्टी बहौत कारण से वह्रैत जेतै। यते संविधान संशोधन फेनो हेतै आ संविधानसभा असफल बनावैकै खेल शुरु करल जेतै। सरकार बनावकै खेल प्रशस्त हेतै। यी वस्तुगत अवस्थाके मध्यनजर राखैत चार तयारी अन्तर्गत संगठनात्मक तयारी प्रधान विषय छै। बैचारिक तयारी के एक चरण पुरा भेल ठहर करैत आव राजनैतिक तयारी निर्वाचन प्रक्रिया सँगे चलैत जेतै। येहे अवस्था मे पार्टी के तरफ से निर्वाचित भेल सभासद के प्रतिवद्धता सतीसाल सावित हेतै कि नै से जाँच करैके छै।
स्वभाविक छै जनताके असन्तुष्टी विपक्षी सबके भूमिका कायम करैवला स्थान बनेतै या तकरा सुरक्षित राखैत कार्य योजना के अनुसार काम बर्गिकरण कैरके व्यक्तिगत जिम्मेवारी सुम्पैके नीति अवलम्बन करल जेतै। येहै ठाम मत के कदर करैवला व्यावहार प्रदर्शित हेतै। अन्त मे अभियान, संघर्ष, विद्रोह के कार्य दिशा मुक्ति के सवाल सँगे एकाकर बन्तै। नयाँ नेपाल के आधार नयाँ विचार ठहर भेल्छै त गेल्हा संविधानसभामे वहसके काम महत्व प्रदान करने से खेल के नियम बदलै के योजना भंग करल गेलै। आबो कम्युनिष्ट गारवेज के निकास सहज नै छै। तखुन राजनीति के धार नयाँ सिरा से विकास करल ज्या सकैय निकास खोजैले।
साभारः १ मंसिर, गोरखापत्र


text:
– रेखा झा।
#गरीबक बेटी
रोपनी स लक दाउन करै गरीबक बेटी,
स्कूल स नाता नहि घर के बच्चा खेलाबय गरीबक बेटी,
जं स्कूल जाय त दू बजिया खेनाई लेल ललचाय गरीबक बेटी,
रूप रंग सुंदरता स कोनो बात नहि बनय ओ गरीबक बेटी,
बाप लेल बोझ आ माय सेल संताप अछि गरीबक बेटी,
नीक दिनक आस मे टुकटुक दिन तकै गरीबक बेटी,
समाज के लेल दुत्कार सहै गरीबक बेटी,
कोनो समाज नहि साथ दै ओहि गरीबक बेटी के,
कीननाहर सब कीन क लै जाय ओ गरीबक बेटी,
दुहाई जै समाज के देलक साथ नै समाज देलक ओ गरीबक बेटी,
मुदा हम कहब
गरीबक तु बेटी नई समाज के ओ थप्पर छी जे बड्ड समाजिकताक बखान करै छथि हुनकर तु आईना छीहीं,🙏🙏🙏🌺


text:
बिहार: एम्स मे कोरोना वैक्सीन कें तेसर चरणक ट्रायल 16 सं
एम्स पटना मे कोरोना वैक्सीन कें तेसर चरणक ट्रायल 16 नवंबर सं होयत। एकरा लेल स्वयंसेवक सं हिस्सा लेबाक आग्रह कयल गेल अछि।
बिहार मे 5 सीटक जीत सं गदगद अछि ओवैसी कें पार्टी AIMIM, आब यूपी-बंगाल...
बिहार विधानसभा चुनाव मे निक प्रदर्शन करैत पांच सीट जीत कें बाद असदुद्दीन ओवैसी कें पार्टी एआईएमआईएम आब यूपी आ बंगाल मे सेहो चुनाव लड़बाक रणनीति पर काज क' रहल अछि।
जेडीयू कें कम सीटक बादो की नीतीश बनता अगला सीएम? जानू की कहलक बीजेपी
बिहार विधानसभाक 243 सीट कें लेल मतगणना लगातार जारी अछि। अखन धरी आबि रहल रुझान मे जनता दल यू भाजपा सं बहुत पिछरैत नजैर आबि रहल अछि। मतगणनाक फाइनल नतीजा सेहो एहने रहल त' भाजपा बिहार मे छोट सं बड़का पार्टी कें भूमिका मे आबि जायत।
बिहार चुनाव मे अहि बेर रिजल्ट आबय मे भ’ सकैत अछि देरी, की अछि...
बिहार विधानसभा चुनाव केंलेल भ' रहल मतदान आइ समाप्त भ' जायत। एकरा बाद सभहक नजैर 10 नवंबर पर अछि।
लालू प्रसाद यादव दिवाली आ छैठ धरी जेल मे रहता, जमानत पर फैसला आब...
लालू प्रसाद कें दिवाली आ छठ अहि बेर सेहो जेल मे बितोओता। चारा घोटाले कें दुमका कोषागार सं अवैध निकासी कें मामला मे जमानतक लेल हुनका आब 27 नवंबर कें इंतजार करय परत।
बिहार विधानसभा चुनाव 2020 शांतिपूर्ण भेलाक बादो अखन धरी 6 जवान कें गेल जान
विधानसभा चुनाव करेबाक लेल बिहार आयल अर्द्धसैनिक बल आ दोसर राज्य सं आयल पुलिस कें अखन धरी आधा दर्जन अधिकारि आ जवान कें मृत्यु भ' चुकल अछि।
Bihar Election: की तेजस्वी कें नामांकन होयत रद्द? JDU EC सं केलक शिकायत
बिहार मे दोसर चरणक लेल 17 जिलाक 94 सीट पर मंगलदिन कें वोटिंग भेल। अहि बीच जदयू नेता वा बिहार सरकारक मंत्री नीरज कुमार नेता प्रतिपक्ष तेजस्वी यादव कें खिलाफ चुनाव आयोग पहुंचला, जतय ओ आरोप लगओलनि जे तेजस्वी अपन चुनावी हलफनामा मे संपत्ति कें ल' जे जानकारी देलनि, ओ गलत अछि आ एकर जांच कयल जाय।
रामविलास पासवान कें निधन पर HAM उठओलनि सवाल, पीएम मोदी सं केलनि न्यायिक जांचक...
बिहार विधानसभा चुनाव 2020 ल' दोसर चरणक चुनाव 3 कें अछि, ओतय तेसर चरण कें लेल चुनाव प्रचार सेहो जोर पकैड़ लेने अछि। एकरा संगहि प्रत्याशि पर निजी हमला सेहो शुरू भ' गेल अछि ।
बिहार चुनाव: पहिल चरणक वोटिंग, की टूटत 20 साल पुरान रिकॉर्ड?
बिहार चुनावक पहिल चरणक 71 विधानसभा सीट पर वोटिंग जारी अछि. कोरोना संकटक बीच बिहार मे भ' रहल चुनाव मे मतदाता कें बेसी सं बेसी बूथ धरी ल' जेनाइ आ वोटिंग प्रतिशन बढ़ेबाक चैलेंज अछि.
बिहार मे पहिल फेज कें 71 सीट पर मतदान, 7.29 करोड़ मे सं 2.14...
अहाँके बुझल अछि जे न्यूजीलैंड मे 34.87 लाख वोटर अछि, जतय एक महीना पहिने चुनाव भेल छल। आब अहाँ सोचैत हेब जे बिहार मे न्यूजीलैंड कें बात किएक?
बिहार चुनाव: बिहारक 71 सीट कें लेल मतदान, कोना करी EVM आ VVPAT सं...
बिहार विधानसभा चुनावक पहिल चरणक वोटिंग (First Phase Voting) 28 अक्टूबर कें होबय जा रहल अछि।
PM Modi Rally: ‘बिहार में का बा’ पर पीएम मोदी देलनि जवाब, जानू की...
बिहारक चुनावी जंग मे नेहा राठौर कें गाना, 'बिहार में का बा...' बहुत चर्चा भ' रहल अछि। नेहा कें अहि गाना कें विपक्ष जतय नीतीश सरकारक खिलाफ हथियार बनओलनि त' ओतय जदयू आ भाजपाक ओर सं सेहो चुनावी गाना कें माध्यम सं एकर जवाब देबाक प्रयास कयल गेल।
चिराग पासवान जारी केलनि विजन डाक्यूमेंट, सीता कें भव्य मंदिर बनेबाक वादा केलनि
बिहार विधानसभा चुनाव कें लेल एलजेपी विजन डाक्यूमेट जारी केलक। लोजपा प्रेसिडेंट चिराग पासवान डाक्यूमेंट जारी करैत सीता कें भव्य मंदिर बनेबाक वादा केलनि।
बिहार चुनाव 2020: सीएम नीतीश कें चुनावी सभा मे युवक मंच पर फेंकलक पत्थर
बिहारक गया जिला मे सीएम नीतीश कुमार कें चुनावी सभा मे सोमदिन हड़कंप मैच गेल जखन मंच पर एकटा युवक पत्थर फेंक देलक। मुदा ककरो चोट नहि लागल।
बिहार चुनाव : प्रधानमंत्री कें सभा मे आतंकी-नक्सली कें खतराक ल’ अलर्ट जारी
बिहार विधानसभा चुनाव कें ल' 23 अक्टूबर कें प्रधानमंत्री नरेंद्र मोदी बिहार मे तीनटा चुनावी सभा कें संबोधित करता। अहि दौरान ओ बिहार मे लगभग सवा सात घंटा रहता।


text: पटना। बिहार क प्रधान महालेखाकार (पीएजी) 2008 मे कोसी नदी क तटबंध टूटबाक लेल राज्य सरकार कए कसूरवार बतेलक अछि। तटबंध टूटबा स आएल भीषण बाढ़ स राज्य मे कईटा जिला क लाखों लोक बेघर भ गेल छल आ अनगिनत लोक मारल गेल छल। पीएजी अपन रिपोर्ट मे कहलथि जे बिहार क जल संसाधन विभाग संरक्षण काज मे तत्परता मे कमी दिखेलक, जेकर कारण 2008 मे नेपाल क कुसहा मे कोसी क बांध मे दरार आएल छल। नियंत्रक और महालेखा परीक्षक (कैग) क अंदर अबै वाला पीएजी ऑफिस अपन रिपोर्ट मे कहलथि जे जल संसाधन विभाग बांध प्रभाग आ वीरपुर क पूर्वी कोसी तटबंध प्रभाग क ओ प्रस्ताव कए स्वीकार नहि केलक, जेहि मे कमजोर बांध क बचाव क गप कहल गेल छल। एहि मे 2008 क बाढ़ मे बहि गेल बांध सेहो शामिल छल। बांध कए दुरुस्त करबाक बजाए विभाग निर्माण काज कए 11 टा जगह स समेट करि 12.8 किलोमीटर स 13.6 किलोमीटर क बीच केवल पांच टा जगह करि देलक आ ग्रामीण इलाका मे बांध क मरम्मत करबाक विचार नहि केलक।


text:
“साहित्य”
– आभा झा
- “गामक दलान ”
“दलान “हर घर के शोभा होइत छैक। मिथिला में पाहुन-परख के आदर सत्कार दलान पर बैसा क कैल जायत छल।दलान पर चौकी लागल रहैत छल। भोजक बैसारी होइ या कोनो पंचैती सबटा काज अहि दलान पर बैस क होइत छैक। जिनका दलान पर बेसी लोक बैसैत छलखिन हुनका प्रतिष्ठित मानल जाइत छलेन।दलान पर लकड़ी स बनल कुर्सी आर चौकी रहैत छैक। बुज़ुर्ग सब अहि दलान पर बैसैत छलाह।
हम सब छोट में रांची स गाम जाइ छेलउं तखेन हम सब अपन गामक दलान पर बैस क बड खेलाइ छेलउं। दुपहरिया में दलान पर बैस क लुडो,कैरम सब खेलाइ छलउं।गर्मी मास में पाकल आम खाइत रही। दलान पर अपन बाबा स खिसा कहानी सेहो सुनैत रहि। गर्मी में हम-सब दलाने पर सुती।
जे कियो पाहुन परख अबैत छलखिन हुनका दलान पर बैसैल जाई छलेन। आब त गाम में बड कम लोक रहैत छैथ तैं गामक दलान सुन्न पड़ल रहैत अछि। जखेन गाम में लोकक जुटानी होइत अईछ तखेन ओ दलान फेर सं सुशोभित भ जाइत अईछ। किछ दिन त चहल पहल फेर स सुनसान आर चुपचाप परल रहैया गामक दलान।
गामक दलान बाप-दादा के निशानी अछि। लोक आबै के बाट तकैया गामक दलान कनैत रहैया। गामक दलान अहिना आबाद रहै ऐकर कामना करैत छी। दलानक जतेक बखान करी कम अईछ।


text: पटनाक खुदाबक्श ओरियंटल पब्लिक लाइब्रेरी क एलबम कए लोकार्पित करबा क बाद अमेरिकी राजदूत तिमोथी जे रोमर कहला जे हुनका राष्ट्रपति ओबामा बजा कए कहलथि, अहंा भारत जा रहल छी, मुंबई, दिल्ली, कोलकाता या हैदराबाद त जेबे करब, बिहार सेहो जाएब, हम चाहैत छी जे ओकरो बेहतर विकास भ सके। अहांक चारिटा बच्चा अछि। बच्चा कए शिक्षा कोना देल जा रहल अछि अहां बेहतर बुझि सकैत छी। स्कूल मे जा कए, ओहि ठामक हाल देखू।Ó राजदूत कहला, हम भारत क विभिन्न स्थान क भ्रमण करि रहल छी। शायद एतबा भ्रमण कोई आओर अमेरिकी राजदूत नहि केने छथि। अमेरिका भारत क विकास मे भागीदार बनए चाहैत अछि, ओ सेहो शिक्षा आ आधारभूत संरचना क विकास पर फोकस क संग।


text:
विनीत ठाकुर
मधुबनी । स्थानीय टाउन हाल मे बृहस्पति दिन दिव्यांग सबहक समस्या समाधान लेल चलंत न्यायालय क आयोजन कयल गेल जेकर शुभारंभ शिवाजी कुमार, राज्य आयुक्त, नि:शक्तता, बिहार केलथि। एहि अवसर पर जिला पदाधिकारी शीर्षत कपिल अशोक सेहो उपस्थित छलाह। कार्यक्रम के संबोधित करैत जिला पदाधिकारी दिव्यांग जन मनोबल बढ़बैत कहला जे ई लोकनि ककरो सँ कम नहि छथि। हिनका सबहक विशेषता छैन्ह जे एक अंग यदि दिव्यांग होइत छन्हि त दोसर अंग बढय़िा काज करैत छन्हि। चलन्त न्यायालय क उद्देश्य सब परेशानी के दूर करब अछि। एहि तरहक चलन्त न्यायालय क आयोजन सँ दिव्यांग कए अधिक सहुलियत होयतन्हि आ समस्या समाधान क मौका भेटतन्हि। जिला पदाधिकारी जनौलन्हि जे प्रत्येक सप्ताह में शुक्र आ शनि दिन दस बजे समाहरणालय क निचला तल परओ स्वयं दिव्यांग क समस्या सुनता,हुनक अनुपस्थित मे सहायक निदेशक, सामाजिक सुरक्षा समस्या सुनता आ तत्पश्चात ओ स़्वयं समस्या क निदान करता। समाहरणालय मे दिव्यांग आ वृद्ध लोकनिक सहुलियत हेतु लिफ्ट लगयवाक प्रस्ताव द्ल जायत। विहार सरकार क सात निश्चय क अतिरिक्त ईआठम निश्चय होयत। मूक बधिरक लेल इन्टर प्रेन्योर क व्यवस्था करबा क आश्वासन सेहओ देलन्हि।
आयुक्त नि:शक्तता द्वारा कहल गेल जे दिव्यांग अपन समस्या 24 घंटा टाल फ्र ी नंबर 8448385590 पर अपन समस्या नाम पत्ता आ मो.नंबर संग राखि सकैत छथि। राज्य स्तरीय पदाधिकारी द्वारा एकर निराकरण कयल जायत।ओ प्रसन्नता व्यक्त कयलजे दिव्यांग हेतु मधुबनी माडल जिला बनत। एतहि सँ चलन्त न्यायालय शुरू कयल गेल अछि। प्रभावित के आधार बनेबाक सुझाव देल जाहिसँ सरकारी लाभ लेबा मे सुविधा हो।
कार्यक्रम में 750 दिव्यांग सम्मिलित भेलाह। दिव्यांग पेंशन, इन्दिरा आवास सबहक सुनवाई कयल गेल। र्टाइसाकिलक आवेदन लेल गेल जे प्रखंड सब सँ मांग पत्र प्राप्त भेला संता देल जायत। विभिन्न स्टालक माध्यमे दिव्यांग क समस्या समाधान कयस गेल। पहिल बेर थैलसीमीया क दिव्यांग आदित्य कुमार केँ प्रमाण पत्र देल गेल।
एहि अवसर पर विधायक समीर कुमार महासेठ, डा. शम्भू कुमार रजक, अपर आयुक्त नि:शक्तता, बिहार, कुमार सत्य काम, विनोद कुमार, प्रभारी जिला सूचना सम्पर्कपदाधिकारी, रोटेरियन अजयधारी सिंह उपस्थित छलाह।


text:
— इला झा
मिथिला निवासीक मानस मे भगवान आशुतोषक स्थान अति उच्च छन्हि। शिव मन्दिर मिथिला मे सर्वत्र भेटैत छैक। प्रत्येक महिनाक कृष्ण-पक्षक चतुर्दशी, कत्तहु कृष्ण आ शुक्ल – पक्ष दुनु, दुनु चतुर्दशी दिन उपवास, विशेष अवसर पर पार्थिव पूजा तथा मिथिलाक कविगण – विद्दापति, चन्दा झा आदि रचित नचारी, महेश-बानी आदि शिव – भक्तिपूर्ण कविताक प्रचार – प्रसार प्रत्यक्षतः एकर द्योतक अछि। शिव आ विष्णु मे अन्तर नहि मानल जाइत छैक। दुनु रूप मे परमात्माक पूजा होइत छन्हि । विद्यापति अपन एकटा पद मे कहने छथि
भल हरि, भल हर, भल तुअ काला।
खनहि पीतवसन खनहिं बघछाला।।
खन पंचानन खन भुज चारि।
खन देव शंकर खन देव मुरारि।।
खन गोकुल भए चराइअ गाय।
खन भीख भिख माँगिए डमरु बजाय।।
खन गोविन्द भए लिअ महादान।
खनहि भस्म भरु काँख वो कान।।
एक शरीर लेल दुई वास।
खन बैकुंठ खनहि कैलास।।
भनई विद्दापति विपरीद वानि।
ओ नारायण ओ सूलपानि।।
मिथिला आ ओकर आस-पासक गाम आओर शहर मे शिवकेँ अति प्राचीन मन्दिर शिव पूजाक द्योतक थिक। दरभंगा जिलाक हसनपुर रेलवे – स्टेशन समीप कुशेश्वर स्थान, चम्पारण जिलाक गोविन्द गंज थानाकेँ अरेराजक सोमेश्वर महादेव मन्दिर, मुजफ्फरपुरक बाबा गरीब नाथक मन्दिर, शिवहरक समीप देकुली शिवदेवल, लहेरिया सरायक समीप वर्द्धमनेश्वर शिव मन्दिर, भागलपुर जिलाक कहलगाँव रेलवे स्टेशनक लगमे बटेश्वर स्थान, मधेपुरा लग सिंहेश्वर स्थान आदि अति प्राचीन शिव मन्दिर छैक, जत’ मिथिलाक जनता दूर – दूर सँ अबैत छथि, श्रद्धा आ भक्तिक संग शिव-पूजन करैत छथि। मिथिलाक निवासी बसंत पंचमी, शिवरात्री, सोमवती अमावस्या आदिक अवसर पर चिरकालसँ काँवर मे गंगाजल ल’ हजारोक संख्या मे वैद्यनाथ धाम, कुशेश्वर स्थान, अरेराजक सोमेश्वर नाथ आ मुजफ्फरपुरक बाबा गरीब नाथक मस्तक पर गंगाजल अर्पणक हेतु भक्तिभाव सँ जाइत देखाइ दैत छथि।ई क्रम प्राचीन काल सँ चलि आबि रहल छैक।
कपिलेश्वर स्थान मधुबनी सँ पश्चिम, सौराठ गाम सँ दक्षिण आ रहिका सँ चारि किलोमीटर दक्षिण
छैक। कपिलेश्वर नाथ शिव केर प्राचीन मन्दिर तथा स्थानक आधार पर जानल जाइत छैक, सांख्य – दर्शनक प्रवर्तक महर्षि कपिलक आश्रम मिथिलामे छलन्हि। अतः न्याय- दर्शनक संग
सांख्य दर्शन केँ मिथिलाक देन मानल जाइत छैक। कपिल मुनिक नाम पर कपिलेश्वर महादेवक नामकरण भेल छन्हि। एत’ श्रद्धालु तथा भक्तक भीड़ लागल रहैत छैक, समय-समय पर मेला सेहो लगैत छैक।
सिंहेश्वरक स्थापना श्रृंगि ऋषि भगवान रामक जनमक पहिने केने छलाह, जखन ओ अंग देशक राजा द्वारा दस बरखक अनावृष्टि केँ दूर कर’ हेतु आमंत्रित क’ बजाओल गेल छलाह ।एत्तहि सँ श्रृंगि ऋषि राजा दशरथक यज्ञ हेतु अयोध्या गेल छलाह।
मिथिला मे खास क’ दशहरा मे नित्य प्रति पार्थिव लिंगक पूजा विशेष रूप सँ होइत छन्हि।
मान्यता छैक जे सतीक बाम कन्हा मिथिला मे खसल छल आ ताहि गुणे शक्ति के पूजा मिथिला मे घरे-घरे व्याप्त अछि। ओना त’ विशेषक पिंड पूजाक प्रथा छैक मुदा अनेको स्थल पर एक सँ एक सुन्दर रूप मे भगवतीक मुर्ती पूजा होइत छैक।मुदा अहि मे तीन प्रमुख स्थल छैक- मधुबनी जिलाक उचैठ भगवती, चम्पारण मे शिवहर लग जय मंगला भगवती आ सहरसा लग महिषी ग्राम मे तारा माई आ नील सरस्वती। मिथिलाक तंत्रोपासना मे देवीक बहुतहि महत्वपूर्ण स्थान छन्हि आ कहल जाइत अछि जे सरल मोन आ शुद्ध चित्त सँ उपासना कयला स’ देवी सहजहि प्रसन्न भ’ जाइत छथि आ भांति – भांतिक सिद्धि प्रदान करैत छथि।
हर-हर महादेव, जय भवानी माता
©इला झा २२.९.२०२२


text:
जनकपुर। सितम्बर ५, २०१५. मैथिली जिन्दाबाद!!
चीर-परिचित मैथिल अभियानी, साहित्यकर्मी, संचारकर्मी एवं समाजसेवी शिक्षाविद् श्यामसुन्दर शशि जनकपुर अपन फेसबुक अपडेट द्वारा जानकारी करौलनि अछि जे जनकपुर मे मैथिल ब्राह्मण समाज नेपाल (परिवार) द्वारा हवन कुंड मे विधिवत् मंत्रोच्चारणक संग ‘मधेश विरोधी सबहक खोप सहित कबुतराय स्वाहा’ केर जाप करैत महायज्ञक आयोजन कैल गेल छल। विदित हो जे जनकपुर मे शान्तिपूर्ण आन्दोलनक पैछला समय प्रहरी प्रशासन पर आन्दोलनकारी केँ भड़केबाक आरोप सेहो लगायल गेल छल।
आन्दोलनकारी द्वारा मधेश संग भेल पूर्व मे समझौता केँ लागू करबाक माँग सहित नागरिकता कानून मे विभेदक अन्त आ सरकारी निकायक हरेक तह मे समानुपातिक-समावेशिक सहभागिताक अधिकार लेल आइ करीब बीसम दिन लगातार मधेश बन्द राखैत आन्दोलन जारी राखल गेल अछि। सरकार द्वारा वार्ताक आह्वान केलो पर पूर्व-शर्तक रूप मे उपरोक्त बात कहैत हाले टीकापुर मे भेल घटनाक्रमक बाद सेना खटेबाक आदेश केँ फिर्ता लेब कहल गेल अछि। हाल धरि चारि प्रमुख दल द्वारा एहि आन्दोलन केँ संबोधन करबाक लेल कोनो ठोस घोषणा नहि करब आ संविधान सभा द्वारा संशोधन प्रस्ताव मार्फत समाधान तकबाक जिद्दिपूर्ण रवैया सँ नेपालदेशक वर्तमान अत्यन्त दयनीय भेल अछि। विद्यालय, बाट, व्यवसाय, बाजार, बस – सब किछु बन्द अछि जाहि सँ आम जनजीवन ठप्प पड़ि गेल अछि।


text: आंगनबाड़ी केंद्र के जांच करय लेल गेल एकटा मजिस्ट्रेट के लोक सभ मिल कs धुनि देलखिन्ह. डीएम कार्यालय मे कार्यपालक दंडाधिकारी राजेश्वर प्रसाद हरहोच्चा गाम मे आंगनबाड़ी केंद्र के जांच के लेल गेल छलखिन्ह. ओहिठाम लोक सभ के कहलखिन्ह जे डीएम साहेब हुनका एहिठाम जांच के लेल भेजलखिन्ह अ. मुदा किछ लोक हुनका पकड़ि कs ई कहि पीटनाय शुरू कs देलखिन्ह जे ई नकली मजिस्ट्रेट अछि. लोक सभ जमि कs हुनका धुनि देलखिन्ह. पुलिस आबि केहुना कs हुनका बचैलखिन्ह. लोक सभ के कहनाय अछि जे ओ पाई मांगैत छलाह ताहि लेल पीटा गेलाह. जखन डीएम साहेब के पूरा मामला के पता चललन्हि त ओ हुनका सं सफाई मांगलखिन्ह आओर हुनकर ट्रांसफर अनुमंडल कार्यालय मे करि देलखिन्ह. एहि मामला मे मारि-पीट करय लेल दू लोक के पकड़ल सेहो गेल अछि.


text:
३ अगस्त २०२१, मैथिली जिन्दाबाद!!
पकड़ा गेल मुकुट चोर
एखन किछु समय पहिने सामाजिक संजाल मे छिन्नमस्ता सखड़ेश्वरी भगवतीक मुकुट चोरेनिहार नेपाल प्रहरी द्वारा पकड़ल जेबाक समाचार भेटल अछि।
धन्य हे भवानी!! धन्य माता रानी!! अहाँक जय हो!! जय हो!!
धन्यवाद नेपाल प्रहरी – अहाँ सभक विशेष प्रयास आ चौकन्ना रहिकय काज करबाक परम्परा के कारण बस किछेक घन्टाक भीतर चोर केँ चोरी कयल गेल अमूल्य वस्तुक संग पकड़ि लेल गेल। वाह!!
प्राप्त जानकारी मुताबिक सप्तरीक छिन्नमस्ता सखड़ेश्वरी भगवतीक काल्हि सन्ध्याकाल चोरी कयल गेल मुकुट सप्तरीक विष्णुपुर गाउंपालिका वार्ड नम्बर ५ निवासी राजेश कुमार मण्डल केँ आइ भोरे नेपाल प्रहरी द्वारा मुकुट सहित पकड़ल गेल अछि। हाल पकड़ल गेल चोर केँ सप्तरी जिला प्रहरी द्वारा हाजत मे राखि आगाँ आरो अनुसन्धान कयल जा रहल अछि।
एहि सम्बन्ध मे नेपाल पुलिस द्वारा करायल गेल जानकारी अनुसार चोर राजेश कुमार मण्डल केर मानसिक हालत सही नहि होयबाक जानकारी देल गेल अछि, लेकिन एतेक कड़ा निगरानी मे रहल मन्दिर सँ चोरीक घटना चौंकाबयवला कहैत एहि विषय मे छानबीन आरो गहिंराई मे कयल जेबाक जरूरत कहैत नेपाल प्रहरी उचित कार्रबाई आ छानबीन कय रहल अछि। विदित हो जे मन्दिरक रेखदेख मे बहाल पन्डा समाज आ मन्दिरक मात्र १५० मीटर पर प्रहरी चौकी मौजूद अछि। मन्दिर मे सदिखन अपार भीड़ लागल रहैत अछि। तखन मानसिक रूप सँ अस्वस्थ कोनो युवा द्वारा मात्र ई काज केना भेल अछि, ई सच मे गहिंराई धरि पहुँचिकय खोजबीन करबाक जरूरत छैक।


text:
दरभंगाः [प्रणव चौधरी] कैको महिना सँ डीआरएमक निर्देशन पर मिथिला पेंटिंग स सुसज्जित भ क बिहार संपर्क क्रांति सुपरफास्ट ट्रेन केँ नई दिल्ली के लेल रवाना करबाक काज आई स' साकार रूप लेबैए जा रहल अछि। बिहार संपर्कक्रांति सुपर फास्टक नौ गो बोगी केर मिथिला पेंटिंग स' सजा क 23 अगस्त क दरभंगा जंक्शन स रवाना कैल जैत। समस्तीपुरक रेल मंडल केर डीआरएम रवींद्र कुमार जैन ऐही मौका पर जंक्शन पर पहुंचक एही कार्यक्रम में हिस्सा लेता।
अपने सब पाठक के बता दि जे डीआरएमक पद पर श्री जैन केर योगदान करबाक उपरांत समस्तीपुर रेल मंडल में मिथिला पेंटिंग के ल क एगो अभियान जहैत चालू भ गेल अछि। डीआरएमक निर्देशन में पहिल मधुबनीक स्टेशनक मधुबनी पेंटिंग सँ सुसज्जित कर विश्व मे अप्पन पेटिंग केर कीर्तिमान स्थापित केलैथ यै।भारतक सौंदर्यी कृत रेलवे स्टेशन में मधुबनीक स्टेशनक नाम अंकित भ गेल। एहिके बाद दरभंगा जंक्शन पर दरभंगा हॉल में, यात्री सबहक विश्रामालय में मिथिला पेंटिंग केर प्रर्दिशत क दरभंगाक रेलक ओर सँ बेहतर सौगात देलैथ यै।
ओही कड़ी में आब मिथिला पेंटिंग सँ सुसज्जित भ क मिथिलांचलक प्रीमियम ट्रेन बिहार संपर्क क्रांति सुपरफास्ट केर रवाना कैल जैत। बहुत रास रेलयात्री ओर केको संगठन सब डीआरएमक एही पहल केर बहुत प्रसंसा केलैथ यै। डीआरयूसीसीक सदस्य श्याम मसुंदर तालुका श्री जैनक प्रयासक सेहो सराहना केलक यै।
#मिथिला #पेंटिंग #मधुबनीक #दरभंगा


text:
नवका- पुरनका लेख सर्च करु...
दरभंगा के नाम भेल बदनाम...
दरभंगा मे आई-काल्हि सबहक जुबान पर एकहिं टा चर्चा अछि जे दरभंगा के ... मिथिला के नाम माइट मे मिला देल गेल. दरअसल रवि दिन लहेरियासराय के स्टेडियम मे रियलिटी शो के नाम पर बॉलीवुड नाइट के आयोजन कएल गेल छल. एकर आयोजन गायत्री फाउंडेशन के ओर सं कएल गेल. गायक मे मो. अजीज. जॉली दास आओर फेम गुरुकुल स्टार रूपरेखा बनर्जी अपन कार्यक्रम पेश कएलाह. कलाकार सभ सेहो मिथिला मे कार्यक्रम पेश करय के नाम पर उत्साहित छलाह. दर्शक सभ के संग सेहो मिललन्हि. हुनकर सभ के कहनाय छलन्हि जे मिथिला के बारे मे जे सुनने छलहुं से पएलहुं . मुदा पाई देबय के नाम पर काफी हो हंगामा भेल. कलाकार सभ के जे साटा भेल छल...जतेक पाई देबय के तय भेल छल उ त छोडुं सिर्फ भाड़ा दs क विदा कएल गेल. पाई लेबय लेल कलाकार आओर म्यूजिकल ग्रुप एम्हर सं ओम्हर दौड़त रहलाह आओर आयोजक के कोनो था-पता नहिं रहल... परा गेलाह. स्टेज वाला सं लs क होटल वाला तक सभ के पाई बकाया. होटल वाला त अंत मे आयोजक के होटल मे बंद कs देलाह मुदा ओ ओहिठाम सं सेहो केना पराs गेलाह . ककरो पता नहिं चलल. पटना सं आएल स्टेज कलाकार आओर स्टेज बनाबय वाला सभ पाई के लेल दिन भर एम्हर सं ओम्हर करैत रहलाह. शिकायत सेहो कएल गेल... मामला के निपटारा करय के प्रयास जारी अछि. मुदा एहि सं दरभंगा आओर मिथिला के छवि के काफी नुकसान भेल. काफी बदनामी भेल. आब ओ कलाकार जतय जएताह कहताह दरभंगा गेल छलहुं एहन स्वागत भेल जे तय पाइओ नहिं मिलल. एकर भरपाई कहिओ नहिं भs सकैत अछि . ई हमरा सभ के लेल शर्म के बात अछि. डूबि मरय के गप्प अछि. एहि सं नीक छल कोनो मैथिलीए कार्यक्रम करैतहुं कम पाई मे.
सदस्यता लें टिप्पणियाँ भेजें (Atom)


text:
दरभंगा। ललित नारायाण मिथिला विश्वविद्यालय में कुल 17टा रीडरक मान्यता बहाल कए देल गेल अछि। हिनका लोकनि कए पिछला किछु दिन पहिने रीडर स हटा देल गेल छल।
बड्ड नीक प्रस्तुति। मोन प्रसन्न भए गेल।
समाद मैथिलीक ऑनलाइन समाचारपत्रक रूप मे जे सेवा कए रहल अछि से
लोकक मोनमे अंकित भए गेल अछि।
बिहारक मिथिला क्षेत्रकेँ युवा सभ दिनांक 3/01/21 कए मैथिली भाषाक अनिवार्य शिक्षा क लेल ट्वीटर ट्रेंड अभियान चलाओल गेल, जाहि...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
— उग्रनाथ झा
मिथिलाक लोक व्यवहार में बहुतायत पाबनिक परंपरा रचल बसल छैक । जेकरा संबंध में किएक आ कोना प्रारंभ भेल तेकर प्रमाणिक जबाब ओहि परंपरा के मनोनिहार बहुसंख्य के बुझल नहि रहैत छैक आ नै बुझबाक जिज्ञासा । बस मोटा मोटा जानकारी कथा पिहानी के रूप जनश्रूती आधारित रहैत छन्हि। वर्तमान में आवश्यक छै जे विज्ञजन धर्मशास्त्र/कर्मकांड अध्येता लोकनि एहन एहन विषय पर विस्तृत जानकारी कें प्रसार करैथ।
वर्तमान में कार्तीक शुक्ल षष्ठी सं पूर्णिमा दिन धरि मिथिला के घर आंगन में सभ वर्णक द्वारा सामा चकेबा खेलाएल जाएत छैक । एहि अवधि में मिथिला क्षेत्र सायंकाल में रसगर, झमटगर गीत सं गुंजायमान रहैत अछि। हास्य विनोद प्रस्फुटित होएत रहैत छैक। आखिर ई सामा चकेबा खेलाएबाक पाछाक इतिहासक स्त्रोत तकबाक क्रम में विभिन्न अध्येता लोकनि के आलेख आ अन्य स्त्रोतक अध्ययन के पश्चात जे ज्ञात भेल ओ अछि –
स्कंद पुराण में देल अति
द्वारकायाण्च कृष्णस्य पुत्री सामातिसुंदरी।
साम्बस्य भगिनी सामा माता जाम्बाबती शुभा।
इति कृष्णेन संशप्ता सामाभूत् क्षितिपक्षिणी।
चक्रवाक इति ख्यातः प्रियया सहितो वने।।
एहि पाबनिक स्रोत के पता चलैत छैक।
एहि अनुसार सामा द्वारिकाधीश श्रीकृष्ण आ जाम्बवती के पुत्री छलीह आ हिनकर भाई के नाम साम्ब छलन्हि ।आ पति के नाम चक्रवाक /चुरूकदत्त छलन्हि । चूड़क नामक व्यक्ति द्वारा सामा के जंगल में पशु पक्षी वन उपवन आ ऋषि सभक संग विचरण करबाक मिथ्या आरोप लगाओल गेल । जे सुनि कृष्ण के क्रोध सं श्रापित भ सामा पक्षी भ गेली । संगहि सप्त ऋषि से हो श्राप प्रभाव सं पक्षी रूप धारण केलाह । सामा के पक्षी रूप देख चक्रवाक प्रेयसीक मिलन के उताप में शिवजीक कठीन तप क पक्षी रुप प्राप्त कैलन्हि । जाहि सं सामा चकेबा के मिलन भेल । ई संपूर्ण कालक्रममे सामा के भाई साम्ब अनुपस्थित छलाह । जहन ओ शिक्षा पूर्ण क गुरूआश्रम सं फिरि अएलाह त सभ वृतांत सुनि बहुत व्यथित भेलाह। फलस्वरूप निर्णय केलन्हि जे बहिन के पूनह सदेह भेंट करब यानि पक्षी रूप सं पुनह मुल रूप में आनब। जे बहिनक प्रति भाईक प्रगाढ़ सिनेह के द्योतक छै ।
साम्ब अपन एकनिष्ठ तपस्याक बलपर श्रीकृष्ण के प्रभावित करबा में सफल भेला तत्पश्चात श्रीकृष्ण द्वारा श्राप मुक्त करैत वरदान भेटल जे सामा प्रत्येक वर्ष कार्तिक शुक्ल पक्ष षष्ठीक अपन मूल रूप में आओती आ पुनः पूर्णिमा दिन खग रूप धारण करती । ई सुनि साम्ब अति प्रसन्न भेलाह।
एहि क्रम के मध्य में चुरक जे चूगला नाम सं प्रसिद्ध भेल । ओकर झूठ जहन खुजल त सामाक प्रति बढ़ैत जन संवेदना आ सामा के पति आ ऋषि लोकनिक खग रूप में विचरण सं आहत भ चुरक सामाके जान मारबाक योजना बनाओल आ जाहि जंगल (वृंदावन) में ओ विचरण करैत छलीह ओहि जंगल में आगि लगादेलक जाहि सं सामा समेत समस्त खग रूपि प्रीयजन सुडाह भ जाय मुदा विधि के विधान अनंत प्राण रक्षा के लेल सामा अपन पति समेत जंगल छोड़ि पड़ाए गेली। अपन प्राण रक्षा केलीह ।
उक्त कथा के पाबनिक रूप में मनेबाक पाछु निम्न वचन छैक –
वर्षे वषे तु या नारी न करोति महोत्सवम्।
पुत्रपौत्रविनिर्मुक्ता भर्ता नैव च जीवति।।
भर्त्तुव्रियोगं नाप्रोति सुभगा च भविष्यति।
पुत्रपौत्रयुता नारी भ्रातृणां जीवनप्रदा।।
उक्त के आलोक में नारि लोकनि भाई आ पति के दीर्घायु होएबा एवं सतत प्रेमक डोर बान्हल रहबाक कामना सँ पूरा मनोयोग सँ सप्ताह भरि सामा चकेबा के खेल करैत छैथ ।जेकर झलक छठि पाबनिक संगहि शुरू होएत देखल जाए छैक। महिला लोकनि माटिक सामा , चकेबा(चक्रवाक के अपभ्रंश में उच्चारित) पक्षी रूपी सात आकृति सतभैया , चुगला (जेकर मानव मुखाकृति निर्मित सोओन केश स्वरूप देल आ लकड़ीक आधार पर ठाड़ बनाओल जाईछ) वृंदावन (जे खढ़ के पुल्ली के जड़ी में माटि सं मुखाकृति के आकार बनाओल), शिरी सामा (जे तीन तीन के क्रम में लगभग छः टा) आ बाटो- बहिनी जे एकहि आधार पर खग रूपी आकृति एक दोसरा के विपरीत रहैत छथि। झांझी कुकुर , सामाक विदाई हेतु पेटार आदि के निर्माण करैत छथि । सायंकाल उक्त निर्मित आकृतिक संग महिला लोकनि सामुहिक हेड़ में दालान दरबज्जा बा चौबट्टीया पर जा सामा खेलाई छैथ ।जाहि मे विभिन्न हास्य व्यंग संग न
व्यवहारिक गीत नाद होईत छैक । चुगला के कृत्य के संबोधित करैत ओकरा निक बेजाए सुनाएल जाए छै ।तखन चक्राकार वैस आपस में शिरी सामा के हाथे हाथ फेरल जाई छै जाहि मे –
जीबू जीबू भैया जीबू ,
जेना धोबियाके पाट ओहन हमरा भैया केचाट, जेना केरा थम्ब तहिना हमरा भैया के जांघ।।
इत्यादि प्रचलित पाठक वाचन होई छै। तत्पश्चात चुगलाक कृत्य के याद में वृंदावन के जरायल जाई छै आ गायल जाए छै- वृंदावन वन में आगि लागल कियो ने मिझाबय हे ….
तत्पश्चात चुगला सं प्रतिशोध स्वरूप केश आ मोछ झड़काएल जाए छै आ हास्य व्यंग रूप में उलहन अपदर सुनाएल जाए छै। इ क्रम अनवरत कार्तिक पूर्णिमा दिन तक चलैत छैक आ पुर्णिमा दिन सामा के विदाई होईत छन्हि जाहि काल मिथिला में बेटी विदाई के तुल्य विदाई होईत छन्हि । आंगन में चूड़ादहि भोजन के पश्चात चमाओन होईत छै ,संग , डाला, पेटार , श्रृंगार सामग्री ईत्यादी देल जाईत छै ।
अंत में सामा के फोड़बाक विधि छै जे भाई सभ ठेहुन लगा क फोड़ैत छथि ताहि स पुर्व बहीन सभ भाई के फांढ भरै छथि जाहि मे चूड़ा गूड़ के प्रधानता रहैत छैक मुदा वर्तमान में मधूर फल बगैरह से हो देल जाए लागल छै । तत्पश्चात बहिन लोकनि बटगबनी, समदाऊन ईत्यादी गबैत जोतला खेत में प्रस्थान करैत छथि जतय प्रकाश हेतु मशाल जड़ा के सामा के भसान करैत छथि।त कतहुं केरा के थम्व के बासक करची में गांथि ओहि पर सामा के राखि पोखरि में भसाओल जाईछ ।
भाई बहिन के सिनेहक ई परंपरा अक्षुण्ण रहबाक चाहि।


text:
मुंबई: तारक मेहता केर उल्टा चश्मा’ में ‘डॉक्टर हंसराज हाथी’ केर किरदार निभाबैय बला कवि कुमार आजाद केर दिलक दौरा पड़ैय स मौत भ गेलन। कवि कुमार केर मौतक खबैर सुइनते शो केर शूटिंग के कैंसिंल क देल गेल।
प्राप्त जानकारी केर मुताबिक कवि कुमार काइल भोर मे सुबह प्रोड्यूसरक तबीयत खराब होबाक चलैत सेट पर नैय आ पाबैय केर जानकारी द देने छेलैथ।पहिले सेहो केको बेर उ तबियत खराब रहबाक वजह से शो केर शूटिंग में हिस्सा नैय ल पाबैत छेलैथ।
डॉ. हंसराज हाथी गोकुलधाम सोसाइटीक ऐहेन सदस्य छेलैथ, जिनका सब कियौ प्यार करैत छल, और उ दर्शक समेत पूरा सोसाइटी केर चहेता छेलैथ। ‘तारक मेहता का उल्टा चश्मा’ में कवि कुमार आजाद डॉ. हाथी के किरदार में छेलैथ, और उ हरदम खाना खाए केर दीवाना रहैत छेलैथ।शो में उ डॉक्टर छेलैथ, मुदा ओवरवेट डॉक्टर छल।हुनका सब कियौ बहुत प्यार करैत छल।कवि कुमार आजाद केर मौत स संपूर्ण फ्लिम जगत शोक मे डुबल अछि।
टीवी सीरियल केर अलावा कवि कुमार बॉलीवुड फिल्म में सेहो काम केने छैथ। कवि कुमार साल 2000 में ‘मेला’ फिल्म में आमिर खान केर साथ सेहो नज़र आओल छेलैथ।


text:
घोषणा अनेक – काज कतेक
गौर करू त! डेली किछु न किछु नव घोषणा सोशल मीडिया पर देखैत छी अपने लोकनि। मैथिली भाषा, मिथिला संस्कृति, समाज या आर्थिक विकास सँ जुड़ल, मानव जीवन सँ जुड़ल कइएक सरोकार पर, संचार या फिल्म संग कला सम्बन्धित विषय सब पर सेहो, कतेको तरहक घोषणा ‘हम ई करब, हम ओ करब, एना हेतैक, ओना हेतैक, …..’ होइत रहैत अछि। उदाहरणक तौर पर आइये दिन भरि मे न्यूज फीड पर फेसबुक अथवा ट्विटर पर या व्हाट्सअप पर अहाँ ध्यान देबैक त निश्चित दर्जनों नव-नव घोषणा पढबाक-सुनबाक-देखबाक लेल भेटि जायत।
ई सिद्ध करैत अछि जे कर्मठताक प्रेरणा मिथिलाक अधिकांश सक्षम आ वीर सपूत मे कुटि-कुटिकय भरल रहैत छैक। सभक मोन मे पुरखा ‘जनक’ जेकाँ नव-नव बात केँ मानव हित लेल करबाक सोच सदिखन विकसित होइत रहबाक कारण एहि तरहक कीर्ति करबाक लेल लोक आगू अपने आप अबैत रहैत अछि। कहबियो छैक न! अपन पेट तँ कुकुरो भरैत अछि, सभक पेट कोना भरत ताहि लेल सोचनिहार असल परोपकारी थिक। समाजक हित लेल जे वीर बेटा आगू आबय ओकरे सँ त हम सब सम्मानित होइत छी। आर यैह कारण छैक जे नित्य नव-नव काजक जिम्मेदारी एहने कतेको वीर बेटा सब लैत रहैत अछि।
लेकिन कतेको बेर कयल घोषणा सँ लोक केँ पाछू हंटय पड़ि जाइत छैक। एहेन स्थिति-परिस्थिति बनि जाइत छैक जे ओ चाहियोकय घोषणा अनुरूप कार्यक्रमक क्रियान्वयन नहि कय पबैत अछि। हमर अपन अनुभव कहैत अछि जे निम्न कारण सँ कयल घोषणा पर ठाढ़ रहब कठिन होइत छैक –
क. स्थानीय सहयोगीक अभाव – कतेक बेर ई देखल अछि जे अहाँक कयल घोषणा अनेरौ कतेको लोक केर मोन केँ भीतर सँ प्रसन्नता देबाक बदला अहाँक लोकप्रियता भेटबाक बात सँ खौंझी छूटैत छन्हि। ओ अहाँक बारे कय रंगक आधारहीन कुतथ्य, व्यक्तिगत आदति या कोनो तरहक कमजोरी आदिक ढोल पीटिकय स्थानीय लोकक मोन मे अहाँक विरूद्ध जहर घोरि देता। आब जँ अहाँ अपन घोषणा अनुसार काज करय लेल पहुँचब, सीमित साधन आ समय केर सदुपयोग करय चाहब, त अहाँक विरूद्ध जे माहौल बनायल गेल अछि ओ एतबे बाधा ठाढ़ करत जे पहिने अहाँ ओकरे झेलू, काज बाद मे करब। एना मे कर्मठ आ वीर सपूत काफी हतोत्साहित होइत अछि। कतेको त लड़ियो-मरियोकय काज पूरा करैत अछि, मुदा अधिकांश लोक एहि तरहक उपद्रवी माहौल सँ अपना केँ तनावमुक्त रखबाक लेल दूर हंटि जाइत अछि। एकर कय गोट उदाहरण हम दय सकैत छी। समाजक कतेको नीक-नीक लोक अहाँक समर्पण केँ गारि पढैत देखा सकैत छथि।
ख. समय-साधनक सीमितता – कोनो कार्यक्रम लेल कुल ५ ‘क’ केर भूमिका अत्यन्त महत्वपूर्ण छैक। १’क’ – कार्यक्रम योजना, २’क’ – केन्द्र, ३’क’ – कार्यकर्ता, ४’क’ – कोष, ५’क’ – क्रियान्वयन। एहि मे मैथिल समुदाय लगभग सब ‘क’ मे सम्पन्न छथि। मुदा एकटा ‘क’ सँ होइत छैक ‘कंजूस’। लोक व्यक्तिगत स्वार्थ मे एतेक बेसी लीन अछि जे ओकरा सार्वजनिक हित केर कार्य सँ अपन कोष चोरेबाक आदति पड़ि गेलैक अछि। यैह थिकैक कंजूसी। न समय देबय कियो चाहत, न कोष। बहुत कम समर्पित आ उदार लोक होइत अछि जे अपन किछु न किछु लगानी करैत सभक हित जाहि मे हेतैक ताहि मे बढि-चढिकय हिस्सा लेत। आइये ई कहि दियौक जे अहाँ १ टका लगाउ, परसू २ टका पाउ, फेर देखू भीड़! मुदा आमजनक मुद्दा-मामिला मे लोक अपन समय आ साधन खर्च करय सँ बहुत कतराइत अछि। काजक घोषणा करनिहार सेहो बहुत कम मे बेसी फायदा निकालबाक लेल योजना बनबैत अछि, धरि उपरोक्त कारण सँ सफलताक रेशियो (अनुपात) अत्यल्प छैक।
आरो छोट-छोट कारण छैक। लेकिन ओ सब ततेक बेसी घातक नहि। ऊपर लिखल २ महत्वपूर्ण कारण केर समाधान निकालि लिअ आ तेकर बाद कोनो काज मे भिड़ू। सफलता तय अछि।
सफलतापूर्वक काज संपन्न करबाक लेल एकटा विशेष कला सेहो होइत छैक। ई कला जेकरा मे आबि गेल ओ बुझू केहनो कठिन सँ कठिन काज केँ चुटकी बजाकय पूरा कय सकैत अछि। कारण एहि कला मे साम, दाम, दंड, भेद केर नीति पर बढैत अछि कर्त्ता। सोझाँ अपाटक आबि गेल त कचैर देत, मुदा काज फेल नहि होबय देत! रहत निठल्ला जेकाँ पड़ल, लेकिन ध्यान बगुला जेकाँ राखत चारूकात! कतय गदहगिरी के आ कियैक कय रहल अछि तथा ओकरा केना साइलेन्ट कयल जाय, एहि सब गुण सँ परिपूर्ण ओ कर्मठ सपूत काज पूरा होयबाक समय धरि अपन कार्य करय लेल दिन-राति एक कएने रहैत अछि। खाली जोर-जोर सँ साँस लैत हाँफैत देखेनाय ओकरा नीक नहि लगैत छैक। ओ साइड मे कतहु बैसलो रहत, लेकिन जगह पर काज अपन गति सँ चलैत रहतैक से बियौंत लगौने रहत! सफलता ओकर पैर केँ छूबिकय प्रणाम करैत हँसिकय ओकरा संग चियर्स करैत रहैत छैक।
एहि लेख मे हम ओहेन घोषणावीर केँ नहि गानि सकब जे अगबे घोषणा करैत रहैत अछि। ओकर नाम छीटखोपड़ी, अंग्रेजी मे fickle-minded – यानि क्षण-क्षण मे नीति, रीति, थीति बदलैत रहैत अछि… ओहेन लोकक घोषणा संभवतः होइते छैक रिक्त! विरले कहियो कोनो काज पूरा कएने भेटायत ओ। लेकिन, माहौल ओहो बनबैत अछि। ताहि लेल ओकरो धन्यवाद दियौक। कम सँ कम बजैत त अछि। ई त नहि जे चुपचुप खाली महकारीलाला जेकाँ फुस्टिक छोड़ि अहित बेसी करैत छी! हितचिन्तन करैत ओ बजिते अछि बेसी, ततबे टा फाल्ट छैक। हँ, तखन एहेन घोषणावीरक कारण किछु लोक आहत सेहो होइत छथि। ओ सब कटि जाइत छथि। से कटैत रहथु! धरि ई घोषणावीर सेहो चाही! कम सँ कम हिम्मत त करैत अछि न यौ जी! अस्तु! आब लेख केँ एतय विराम दी।
अन्त मे एतबे कहब – जमीन पर व्यवस्थापनक कला जाहि कोनो व्यक्ति मे रहैत छैक, ओकरा सब इमरजेन्सी केँ टैकल करय अबैत छैक। सफलता तखनहि भेटैत छैक।
हरिः हरः!!


text:
मधुबनी, मिथिला मिरर: सकरी-दरभंगा एनएच 57 पर सकरी थानाक समीप कुहेसक कारने एकटा बस दुर्घटनाक शिकार भय गेल। जाहि मे करीब दर्जन भरि यात्री घायल भय गेल। जानकारी के अनुसार बुधदिन भोर मे दरभंगा स लहान जा रहल श्रेया ट्रेवल्स सकरी थानाक समीप फोर लेन स मधुबनीदिस घुमय वला सड़क के पहिने दुर्घटनाग्रस्त भय गेल। प्रत्यक्षदर्शि के अनुसार कुहेसक कारने चालक बस पर अप्पन नियंत्रण नहि राखि सकल, जाहि कारने ई हादसा भेल।
कुहेसक कारने सकरी मे बस दुर्घटना, दर्जन भरि यात्री घायल
सूत्रक अनुसार अनियंत्रित भेलाक बाद बस सकरी कोसी प्रोजेक्ट के पुरान भवन स टकरा गेल, यदि उक्त स्थान पर भवन नहि रहैत त कोनो पैघ हादसा भय सकैत छल। स्थानीय लोकक मदद स सब घायलक नजदीक के निजी अस्पताल मे भर्ती कराओल गेल। जतय उपचारक बाद सब के दोसर बस सं पठाओल गेल।
फोटो-काल्पनिक


text:
पटना । बिहार बोर्ड क इंटर परीक्षा क परिणाम बुध दिन घोषित कयल गेल । साइंस, कला आ वाणिज्य तीनू संकाय मे बेटी सब अपन गौरवगाथा लिखलक। खास रहल जे तीन मे दूटा टॉपर मिथिलाक धीया छथि। पहिल वाई के जे एम कालेज, शिवहर क कल्पना कुमारी आ दोसर आर डी एस कालेज, मुजफ्फरक निधि सिन्हा। तेसर टॉपर चंपारण क बेटी गोपालगंज निवसी, सिमुलतला आवासीय विद्यालय क छात्रा कुसुम कुमारी रहली।
परिणाम घोषणा क बाद से स्टेट कामर्स टॉपर निधि सिन्हा क घर मे प्रसन्नता व्याप्त अछि। हिनक 500 मे 438 अंक (86.8 ) प्राप्त भेलैन अछि। अति साधारण परिवारक बेटी निधि हिंदी मे 82, अंगरेजी मे 81 विजनेस स्टडीज मे 88 आ इकोनोमिक्स मे 91 अंक प्राप्त कयल अछि।
निधि क पिता मिठाईक दोकान करैत छथि। माई गृहणी छथिन । तीन भाई बहिन मे दोसर निधि क सफलता सिमित संसाधन मे बेहतर परिणाम कए देखबैत अछि। अपन बेटीक सफलताक समाद सुनि पिताक आंखि डबडबा गेल। मिठाई दुकान क मालिक पिता लेल एहि स पैघ उदगार तत्काल की भ सकैत छल जे कारीगर कए कहलथि जे आइ मिठाई बेचब नहि केवल बांटब। खबरि जेना जेना पसरल तेना तेना बाजार मोहल्लाक लोक सब जुटि गेल, सुबहक मुंह मे मिठाई द पिता बधाई स्वीकार केलथि।
ध्यातव्य अछि जे एहि बे परीक्षा मे लगभग 52.95 प्रतिशत छात्र उतीर्ण भेला अछि । साइंस मे 44.5 कला मे 61 आवाणिज्य मे 91.32 प्रतिशत छात्र छात्रा उतीर्ण भेलैथ।


text:
दिल्ली, १५ अगस्त, २०१५. मैथिली जिन्दाबाद!!
भारतक ६९म स्वतंत्रता दिवस पर अपन कार्यकाल मे दोसर बेर लालकिला सँ संबोधित करैत नरेन्द्र मोदी राष्ट्र सँ भ्रष्टाचार केँ उन्मूलन करबाक सपना देखलनि। लेकिन ई सपना देखबाक लेल ओ यथास्थिति सँ नीक जेकाँ परिचित ईहो जोड़ि देला जे जहिना ‘दीमक’ लागल मकान सँ दीमक साफ करबाक लेल निरंतर उपाय करय पड़ैत अछि, किछु तहिना एहि देश सँ भ्रष्टाचार हँटायल जा सकैत अछि।
स्वतंत्रता दिवस केर अवसर पर प्रधानमंत्री केर भाषण (स्रोत: अल ईन्डिया रेडियो) केर मैथिली अनुवाद:
प्रधानमंत्री कहलनि जे 15 अगस्त केर ई भोर साधारण भोर नहि थीक। ई विश्व केर सबसँ पैघ लोकतंत्र केर भोर थीक, सवा सौ करोड़ देशवासीक सपना और संकल्पक भोर थीक। ओ आजादी पेबा लेल अपन जीवन बलिदान करनिहार समस्त स्वतंत्रता सेनानी केँ नमन केलनि। ओ कहलनि जे स्वतंत्रता केर वास्ते महापुरुष लोकनि अपन जवानी जेल मे गुजारि देलनि लेकिन संकल्प नहि छोड़लनि।
प्रधानमंत्री कहलनि जे अपन देश केर गणमान्य नागरिक, साहित्यकार, और समाजसेवी विश्व भरि मे भारतक सिर ऊंच केलनि अछि। संबोधन केर आरंभ मे देशवासी केँ शुभकामना दैत प्रधानमंत्री भारत केर विविधताक चर्चा केलनि और कहलनि जे भारतक जनजन केर सरलता और एकता देशक शक्ति थीक।
प्रधानमंत्री संबोधन केर शुरूआत मे देशक समृद्ध पुरातन परम्परा केँ स्मरण करैत एकता और सरलता केँ देशक पूंजी बतौलनि। ओ आह्वान केलनि जे जातिवाद केर जहर केँ पनपय सँ रोकय पड़त।
प्रधानमंत्री सवा सौ करोड़ लोक केँ टीम इंडिया बतबैत कहलनि जे यैह सवा सौ करोड़ लोकक टीम जखन एक संग आबि जाइत अछि तऽ ओ राष्ट्र केँ बनबैत अछि, बढ़बैत अछि और बचबैत सेहो अछि। ओ कहलनि जे आइ जे किछु अछि, आर जे प्रयास कैल जा रहल अछि, ओ सवा सौ करोड़ टीम इंडिया केर कारण टा सँ अछि। प्रधानमंत्री टीम इंडिया मे जन भागीदारी केर मुख्य भूमिका पर सेहो जोर देलनि अछि।
शासन व्यवस्थाक सार्थकता एहि बात मे अछि जे हमरा लोकनिक योजना गरीबक कल्याण मे कोना काज लागि सकत। गत वर्षक संबोधन केँ स्मरण करैत ओ कहला जे एक वर्ष बाद आइ पवित्र ध्वज केँ साक्षी रखैत हम ई कहय चाहैत छी जे एक वर्ष मे टीम इंडिया सवा सौ करोड़ देशवासीक परिश्रमक संग सपना केँ साकार करय मे जुटि गेल अछि।
प्रधानमंत्री बैंक सबहक राष्ट्रीयकरण केर सेहो चर्चा केलनि और कहलनि जे तहियो गरीब, बैंक खाता सँ वंचित रहय और हमर प्रयास यैह रहल जे प्रत्येक व्यक्तिक बैंक मे अपन खाता हो।
प्रधानमंत्री कहलनि जे देश केर गरीब सँ गरीब व्यक्तिक आर्थिक गतिविधि केँ मुख्यधारा सँ जोड़य पड़त। बैंक खाता खोलनाय एकटा प्रारंभिक बिंदु थीक। सत्रह करोड़ लोक प्रधानमंत्री जनधन योजनाक अंतर्गत खाता खुलवौलक अछि। गरीब सबहक अमीरी केर आभार प्रकट करैत ओ कहलैन जे जीरो बैलेंस अकाउंट खोलबाक बावजूद ई गरीब सब बीस हज़ार करोड़ खाता मे जमा करौलनि अछि। यैह गरीब केर अमीरीक बलबूता सँ टीम इंडिया आगू बढ़त।
बैंक कर्मचारीगण, अधिकारीगण और बैंक केर अभिनंदन करैत ओ कहला जे हरेक व्यक्तिक लेल आब अपन द्वार खोलि देल गेल अछि।
आर्थिक चिंतनधाराक संदर्भ मे प्रधानमंत्री पिरामिड केर उदाहरण दैत कहलनि जे जहिना सबसँ निचुलका सतह सबसँ बेसी चौड़ा होइत छैक, तहिना देश मे विकास लेल पिरामिड मे शोषित, दलित और बंचित व्यक्ति बैसल अछि, हमरा लोकनि केँ ओकरे मज़बूत करबाक अछि। आर्थिक मज़बूतीक ई पिरामिड अगर सबकेँ साथ लऽ कय ठाढ होयत तऽ ओकरा कोनो संकट नहि आबि सकैत छैक।
प्रधानमंत्री अपन सम्बोधन मे सामाजिक सुरक्षा पर बल देलनि। ओ कहलनि जे करोड़ों लोकक पास सुरक्षा कवच नहि छैक। प्रधानमंत्री सुरक्षा बीमा योजना, प्रधानमंत्री जीवन ज्योति बीमा योजना और अटल पेंशन योजना केर माध्यम सँ एकटा नव संस्कृति बनायल गेल अछि। ओ कहलनि जे एहि योजनाक अंतर्गत प्रीमियम राशि बहुत कम अछि।
प्रधानमंत्री स्पष्ट केला जे एक सरकार केर कसौटी अही बात पर होइत छैक जे ओ अपन वादा केँ कतेक पूरा केलक अछि। देश केर सवा सौ करोड़ देशवासी केँ समय पर निर्धारित कार्य केँ पूरा करबाक कार्यक चर्चा केलनि। टीम इंडिया केर स्वच्छता अभियान केर प्रशंसा करैत ओ देशवासी सब केँ बधाई देलनि और कहलनि जे देशक विभिन्न वर्ग और विभिन्न क्षेत्र मे काज करयवला लोक द्वारा स्वच्छता वास्ते जन सामान्य केँ प्रशिक्षित करबाक बीड़ा उठायल गेल।
प्रधानमंत्री देशक बच्चा सबहक प्रशंसा करैत कहलनि जे स्वच्छ भारत अभियान केर सबसँ पैघ ताकत देशक छोट-छोट बच्चा थीक। 2019 मे महात्मा गांधी केँ देश केर सच्चा श्रद्धांजलि तहिये होयत जहिया हम स्वच्छ भारत केर सपना साकार करब।
2 लाख 62 हज़ार विद्यालय मे सवा चारि लाख शौचालय बनेबाक पैघ काज कैल गेल आर आब हम राज्य सरकार, सरकारी अधिकारिगण और ओहि नीति-निर्धारक केँ अभिनंदन करैत छी जे एहि कार्य केँ करबा मे आत्मविश्वास केर शक्ति और प्रेरणा सँ कार्य केलनि अछि।
प्रधानमंत्री देशवासी सँ नया संकल्प और सपना केर पूर्ति करबाक आह्वान केलनि और कहलनि जे श्रमेव जयते केर नाराक संग गरीब मज़दूर केर प्रति दृष्टिकोण केँ मनक संकल्प सँ बदलू। श्रमिकवर्गक सम्मान, ओकर गौरव राष्ट्रीय कर्तव्य थीक और यैह जन-जन केर सोच होयबाक चाही। असंगठित क्षेत्र केर लोकक पसीनाक कमाई सँ 27 हजार करोड़ रुपया सरकार केर खाता मे पड़ल अछि। श्रमिक सबकेँ आब एकटा विशेष पहचान कार्ड देल गेल अछि, जाहिसँ हुनका लोकनिक तबादला होयब वा हुनकर कोनो आर दोसर नौकरी मे जयबाक स्थिति बनलो पर ओ नंबर हुनकर संग रहत आर हुनकर कमाई सेहो हुनकहि पास रहत।
सुशासन लेल देश केर कानून मे भ्रम होयब और न्यायपालिका पर अनावश्यक बोझ डालब ठीक बात नहि होइत छैक, ई कहैत प्रधानमंत्री नरेन्द्र मोदी देशवासी केँ विश्वास दियौलनि जे देश भ्रष्टाचार सँ मुक्त भऽ सकैत अछि। दीमक जेकाँ लागल भ्रष्टाचार पर उदाहरण सहित अपन सम्बोधन मे श्री मोदी कहलनि जे हमरा सब केँ एकरा मेटेबाक लेल कतेको तरहक प्रयास करय पड़त। भ्रष्टाचार सँ मुक्ति लेल कोटि-कोटि प्रयास केर आवश्यकता छैक।
प्रधानमंत्री कहला जे प्रत्यक्ष अंतरण योजना तथा आधार नंबर केर माध्यम सँ रसोई गैस केर सब्सिडी सीधा ग्राहक केर खाता मे जमा करायल गेल अछि। 15 हज़ार करोड़ रुपया जे कि गैस सिलेंडर के नाम सँ चोरी होइत छल, ताहि पर रोक लागि गेल अछि और बिचौलिया तथा कालाबाज़ारी दोकान सब बंद भेल अछि। सही दिशा मे प्रयास कयला सँ सफलता भेटैत छैक। प्रधानमंत्री देशवासी सँ सवाल केला जे अगर अहाँ समृद्ध छी तऽ सब्सिडी कियैक लैत छी? ओ सरकार केर एहि अभियानक चर्चा करैत बतौला जे बीस लाख लोक एखन धरि गैस सब्सिडी छोड़ि देलक अछि जे कि बहुत पैघ आंकड़ा थीक।
प्रधानमंत्री कोयलाक चर्चा केँ राजनीति केर तराजू मे नहि तौलबाक अपील केलनि। ओ कहलनि जे टीम इंडिया केर पराक्रम और संकल्प यैह छैक जेकर तहत समय सीमा मे कोयलाक नीलामी भेल आर तीन लाख करोड़ रुपया देशक खज़ाना मे आबि गेल।
प्रधानमंत्री एफ एम रेडियो केर नीलामी केर चर्चा करैत कहलनि जे एकरा लेल हुनका पर बहुत दबाव छल, लेकिन एफ एम रेडियो केर नीलामी करायल गेल अछि, जे कि हज़ारों करोड़ रुपया सँ ऊपर चलि गेल अछि।
प्रधानमंत्री अपन संबोधन मे काला धन केर बारे मे विशेष जांच दल गठित करबाक तथा सरकार केर अन्य महत्वपूर्ण कार्य सबहक चर्चा केलनि। 65 सौ करोड़ रुपयाक अघोषित आय सामने आयल अछि। प्रधानमंत्री कहलनि जे काला धन पर हमर कानून सँ लोक परेशान भेल अछि, लेकिन हम काला धन केर खिलाफ कठोरता सँ आगू बढ़ैत रहब। हम जी-20 देश सँ सेहो एहि संबंध में सहयोग मांगलहुँ अछि। प्रधानमंत्री केंद्र सरकार केर प्रशंसा करैत कहलनि जे एहि सरकार पर भ्रष्टाचार केर कोनो आरोप नहि अछि।
हिनक सरकार भ्रष्टाचार केर खिलाफ अपन अभियान केँ आगाँ बढ़ेलक अछि। श्री मोदी कहला जे हुनक सरकार बनलाक बाद भ्रष्टाचार केर करीब अठारह सौ मामला दर्ज कैल गेल अछि।
किसान केर परेशानी केँ बुझैत प्रधानमंत्री सिंचाई योजनाक वास्ते पचास करोड़ रुपया प्रदान करबाक बात कहला। देशक कृषि जीवन केँ एक बहुत पैघ बदलाव केर आवश्यकता बताबैत ओ कहला जे “पर ड्रॉप मोर क्रॉप” ई योजना हम लऽ के आयल छी। प्रधानमंत्री आह्वान केलनि जे हमरा सबकेँ कृषि उत्पादकता बढ़ेनाय जरुरी अछि। एकरा वास्ते किसान केँ बिजली और पानी जरुरत केर मुताबिक भेटबाक चाही। वर्षा कम भेलाक बादो महंगाई कम करबा मे हम सफल भेलहुँ।
प्रधानमंत्री कहला जे हम किसान केँ नीम युक्त यूरिया देनाय शुरू केलहु अछि। किसान सँ आह्वान केलनि जेना बिना नीम कोटिंग वाला यूरिया दुकान सँ नहि ली।
प्रधानमंत्री कहला जे हम पूर्वी भारत पर ध्यान केंद्रित केलहुँ अछि। किसान केर विकासक चर्चा करैत प्रधानमंत्री घोषणा केलनि जे कृषि मंत्रालय आब कृषि और किसान कल्याण मंत्रालय केर नाम सँ जानल जायत। कृषि मंत्रालय केर जतेक महत्व अछि, ओतबे आवश्यकता देश केर जवानक कल्याण केर सेहो अछि।
प्रधानमंत्री वादा केलनि जे एक हज़ार दिन केर अंदर वंचित गाम मे बिजली पहुंचि जायत। राज्य और इकाइ केर सहयोग सँ एक हज़ार दिन मे 18 हज़ार पांच सौ गाम मे बिजली पहुंचेबाक काज पूरा कैल जायत।
प्रधानमंत्री देशक युवा सब केँ प्रोत्साहन देबाक बात करैत कहला जे छह हज़ार करोड़ रुपया आदिवासी क्षेत्रक विकास लेल खर्च कैल जायत।
प्रधानमंत्री कहला जे हुनकर सरकार द्वारा पूर्वी भारत केर विकास पर ज़ोर देल गेल अछि। ओ कहलनि जे पूर्वी उत्तर प्रदेश, बिहार, पश्चिम बंगाल और पूर्वोत्तर केँ ताकतवर बनेबाक लेल ढांचागत सुविधा आदि पर विशेष रूप सँ ध्यान देल गेल अछि।
प्रधानमंत्री कहला जे एहि वर्ष बाबा साहेब अंबेडकर केर 125वीं जयंती केर वर्ष अछि। देश मे बैंक सबहक सवा लाख शाखा अछि और बैंक केर हरेक शाखा एक दलित केँ उद्यमी बनेबाक लेल प्रोत्साहन देत। ओ कहलनि जे हम आबयवला दिन मे “स्टार्ट अप इंडिया” केर शुरूआत करब।
प्रधानमंत्री कहलनि जे पूंजी निवेश करयवाला केँ सरकार केर आर्थिक विभाग द्वारा नव-नव योजना सब शुरू कैल गेल अछि। एहि दिशा मे एक नव पहल केँ जोड़ैत कहला जे यदि कोनो उद्योग अधिक सँ अधिक लोक केँ रोजगार देत तऽ ओकरा अलग सँ आर्थिक पैकेज सेहो देल जायत।
प्रधानमंत्री नौकरी मे साक्षात्कार केर आवश्यकता पर सवालिया निशान लगबैत आग्रह केलनि जे राज्य सरकार और सरकारी अधिकारी छोट-छोट नौकरी मे मैरिट केर आधार पर नौकरी दैथ और साक्षात्कार केर सिलसिला केँ समाप्त करैथ।
वन रैंक वन पेंशन केर बारे मे श्री मोदी कहलनि जे सरकार एहि लेल दृढ़ संकल्पित अछि। हम वन रैंक वन पेंशन केँ स्वीकार कय लेने छी और एकरा ऊपर संबंधित संगठन आदि सँ बातचीत केर दौर चलि रहल अछि।
प्रधानमंत्री सम्बोधन समाप्त करबा सँ पहिने कहला जे 2022 मे 15 अगस्त केर भोर केँ आज़ादीक वीर सैनिक केर आत्मा देखत जे कि सवा सौ करोड़ सपना पूरा कय लेल गेल अछि।
प्रधानमंत्री संबोधन केर अंत मे देशवासी केँ शुभकामना दैत कहलनि जे 2022 तक हमरा लोकनि केँ एक श्रेष्ठ, सुसंस्कृत, और स्वाभिमानी भारत केर सपना साकार करबाक अछि। हमरा लोकनिक कृषक- सबल हो, सैनिक- संतुष्ट हो युवा- स्वाबलंबी और बुजुर्ग- सकुशल हो और एहि देश केर हर नागरिक केर अधिकार समान हो।


text:
टोनी पुरस्कार
द एन्टोनिएट्ट पेरी अवॉर्ड फॉर एक्सलन्स इन थीएटर या सामान्यतः टोनी पुरस्कार ब्रॉडवे थीएटर मे अभिनय के लेल देल जाएत अछी।
श्रेणीसभसंपादित करें
- सर्वश्रेष्ठ नाटक
- सर्वश्रेष्ठ संगीत
- संगीत क सर्वश्रेष्ठ पुस्तक
- सर्वश्रेष्ठ मूल स्कोर
- नाटक क सर्वश्रेष्ठ नविनिकरण
- एक संगीत-नाटक मे एक अग्रणी अभिनेता के द्वारा सर्वश्रेष्ठ प्रदर्शन
- एक संगीत-नाटक मे एक अग्रणी अभिनेत्री के द्वारा सर्वश्रेष्ठ प्रदर्शन
- एक नाटक मे एक अग्रणी अभिनेता के द्वारा सर्वश्रेष्ठ प्रदर्शन
- एक नाटक मे एक अग्रणी अभिनेत्री के द्वारा सर्वश्रेष्ठ प्रदर्शन